
Cuvânt înainte 


Dinamismul și amploarea dezvoltărilor din domeniul psiho- 
logiei și mai ales din cel al psihoterapiei, greu de anticipat îna- 
inte de 1989, au luat prin surprindere domeniul editorial. În 
timp ce numeroasele facultăți de psihologie din București și din 
țară produc anual câteva mii de absolvenţi, editurile care publi- 
că sistematic psihologie sunt încă prea puține și necorespunză- 
tor calibrate. 

Tot astfel, în timp ce asociaţiile profesionale ale psihoterape- 
uţilor se înmulțesc și-și îmbogăţesc activitatea — astăzi princi- 
palele orientări din psihoterapia contemporană (psihanaliză, 
psihoterapie cognitiv-comportamentală, jungiană, adleriană, re- 
ogersiană, tranzacțională, umanistă, pozitivă, integrativă etc.) 
sunt reprezentate în România de una sau mai multe asociații re- 
cunoscute de Colegiul Psihologilor —, publicațiile de specialita- 
te, atât traducerile, cât și cele autohtone, nu reflectă corespunză- 
tor această realitate. 

Publicarea pentru prima dată în cultura română a unui vo- 
lum cu prezentări de cazuri inedite scrise de reprezentanți ai 
unor orientări diferite exprimă preocuparea Editurii Trei de a 
susține continuu și energic dezvoltarea psihoterapiei autohtone. 


Cuvânt înainte 


Îmbucurătoare mi se pare disponibilitatea liderilor unor școli de 
psihoterapie, care trec drept ireductibil opuse, de a coexista paș- 
nic între coperţile aceleiași cărți, fără ca ecourile acerbelor dispu- 
te internaționale să fie deranjant prezente. Mi se pare un gest de 
normalitate, în condiţiile în care toate psihoterapiile au un scop 
comun (acordarea de ajutor psihic), diferite fiind doar metodele, 
iar piaţa de psihoterapie din România fiind, poate pentru câteva 
decenii de acum înainte, încă puţin acoperită. Invitaţiile de cola- 
borare le-am adresat celor mai reprezentativi psihoterapeuți ai 
momentului — lideri de școală, formatori și supervizori, dar și 
candidați promițători, toți aparţinând asociaţiilor și societăților 
de psihoterapie recunoscute de Colegiul Psihologilor din Româ- 
nia. Le mulțumesc celor care au acceptat invitaţia, regret absen- 
ţa celor care au declinat-o și-mi cer scuze celor care, având ceva 
de comunicat, nu au fost solicitați. 

Desigur, cazurile din volum se adresează psihoterapeuților. 
Modul de prezentare voit accesibil unei categorii mai cuprinză- 
toare de cititori nu afectează în niciun fel calitatea științifică a 
textelor. Atât psihoterapeuții aparținând unor școli diferite, cât 
și cei din aceeași școală cu unul sau altul dintre autori pot par- 
curge cu folos volumul vizând a urmări delimitarea sau, dimpo- 
trivă, preluarea de modele. 

Una dintre intenţiile care au stat la baza inițiativei Editurii 
Trei, reflectată de titlu, a fost de a atrage atenţia nespecialiștilor 
mai apropiați sau mai îndepărtați de zona psihoterapiei. În pri- 
mul rând, m-am gândit la studenții facultăţilor de psihologie și 
medicină care furnizează majoritatea candidaţilor la formarea în 
psihoterapie. Astfel, cazurile prezentate în volum ar putea fi 
studiate cu folos în seminariile cursurilor de psihoterapie. Dar 
cum psihoterapia este și unul dintre cele mai pregnante și răs- 

pândite fenomene culturale ale lumii contemporane și cum for- 
marea pentru psihoterapie nu exclude persoanele care vin din- 
spre alte discipline ale omului (pedagogie, filosofie, asistență 
socială, sociologie, teologie), volumul de față poate fi citit și de 
consumatorii simpli de narațiune psihoterapeutică sau de aspi- 
ranţii la fotoliul psihoterapeutului care vin dinspre „științele 
omului.“ 

Doresc și sper ca acest început să poată fi continuat în viitor 
cu noi volume de psihoterapie românească în care să se oglin- 
dească evoluţia domeniului. Propunerile din partea autorilor din 
acest volum sau ale celor care, din diferite motive, n-au putut co- 
labora vor fi bine-venite. 

VASILE DEM. ZAMFIRESCU 


Cuvânt înainte 


AUGUSTIN CAMBOSIE 


e Membru al Societății Psihanalitice Române (1990-2000), 
membru fondator al Asociației Române de Psihoterapie Psihana- 
litică (1999), psihoterapeut formator și supervizor în ARPP 
(2000-prezent), membru în bordul EFPP (European Federation of 
Psyhoanalitic Psychotherapies), președinte al Federaţiei Române 
de Psihoterapie (1999-2008), vicepreședinte al FRP (2008-prezent) 

e Practică privată în psihanaliză și psihoterapie analitică 
1973-2000. 


loana sau 
narcisismul unei depresii 


„Analiza este în primul rând o relaţie. O relaţie specială, cu 
elemente comune din orice alt tip de relație, dar și cu ele- 
mente distincte, unice, care o fac să fie o relație specială.“ 

(JEAN-JACQUES MOSCOVICI) 


Ioana este o femeie de 40 de ani. Mai degrabă plinuţă, nu are, 
din punctul meu de vedere, foarte multă feminitate. O figură ro- 
tundă, ochii mari și cam inexpresivi, sprâncene stufoase și o 
pieptănătură-coafură care este punctul ei „forte“: bogată, tapată 
și buclată (ceva stil Moliăre). 

Cam după șase luni de analiză m-am întrebat uneori dacă, în- 
tâlnind-o pe stradă, as recunoaște-o. Și asta cred că spune mult 
despre prima parte a relației analitice. 

La primul telefon mi-a spus cum se numește și de la cine are 
numărul meu... și a tăcut. Dintr-o oarecare strategie sau obiș- 
nuință, mi-am reținut ușoara iritare și am tăcut și eu. Câteva 
zeci de secunde nu s-a întâmplat nimic, apoi mi-a spus cu o voce 
egală că ar dori o întrevedere. I-am fixat o întâlnire și mi-a soli- 
citat multe explicaţii despre adresă, pe motiv că nu cunoaște 
bine Bucureștiul. La ora stabilită sosise deja de 60 de minute. Nu 

mai știu în ce era îmbrăcată, însă mi-a făcut impresia unei per- 
soane sterse, bătrânicioase. A intrat în cabinet și timp de aproa- 
pe 20 de minute „Şi-a căutat locul“: a întors fotoliul la 45 de gra- 
de (după ce a încercat mai multe variante), a tras draperia, a 
stins lumina și a aprins o veioză, într-un cuvânt a pus încet, în- 
cet stăpânire pe cabinet... și a tăcut. Comportamentul ei vorbea 
despre o anxietate (sau cel puţin o emoție puternică), dar ceva 
mă făcea să fiu sceptic. Ceva îmi părea teatral, artificial, iar ca 
amplitudine, inedit pentru mine. Poate asta m-a făcut să fiu cu- 
rios și să merg mai departe. Curiozitatea mea era atunci de tipul 
„să văd până unde poate să ajungă“. 

În primele întâlniri scenariul s-a repetat aidoma: venea cu 
mult înainte de ședință, aștepta, intra, reconfigura cabinetul, di- 
minua la maximum lumina... și tăcea. Întâi amuzat, apoi din ce 
în ce mai agasat, încercam să fiu cât de cât „eficient“: puneam în- 
trebări de „rutină“ (familie, profesie, istoric, motivații etc.). De 
obicei nu îmi răspundea; în schimb plângea. Tăcut, fără convul- 
sii, sobru, serios, dar... plângea. Cel puţin jumătate din timpul 
ședinței. Când eram pe cale să-mi pierd răbdarea mai venea câte 
un răspuns la o întrebare anterioară (de obicei, mult anterioară). 
Îmi trebuia ceva timp să înţeleg la care dintre întrebări îmi răs- 
punsese. Devenise clar pentru mine că funcționam în unități de 
timp diferite și că dacă avea să se întâmple ceva, va fi de lungă 
durată. Am decis să am răbdare sau poate să mă testez dacă pot 
suporta o astfel de relație. 

Încet, încet, am aflat o poveste șocantă, poveste care s-a înse- 
riat, cât de cât cronologic, foarte greu și care și acum are destu- 
le lacune. S-a dovedit însă că nu povestea este elementul cel mai 
important al analizei. 


Ioana este copilul mijlociu într-o familie cu trei copii: un bă- 
iat mai mare cu patru ani și o fată cu doi ani mai mică decât Ioa- 
na. Fratele, Andrei, nu face parte din lumea ei; a fost amintit de 
cel mult trei ori, iar când am încercat să insist mi s-a răspuns că 
nu merită să piardă timpul ședinței vorbind despre el. 

De altfel, teama de a nu pierde timpul în ședință este un mo- 
tiv constant de supărare. Mereu se învinovățește ca a ratat șe- 
dinţa nevorbind sau spunând lucruri neinteresante, sau, uneori, 
răspunzând întrebărilor mele. Discursul ei nu avea continuitate; 
la următoarea ședință nu continua șirul istoriei, introducea un 
cu totul alt subiect, iar după câtva timp revenea la primul su- 
biect de unde îl lasase. Greu de înțeles și de urmărit. 

La ceva timp după începerea terapiei a apărut alt aspect ine- 
dit pentru mine: mesajele de pe telefonul mobil. De obicei, ime- 
diat după ședință (sau a doua zi); toate erau autocritice (cum am 
mai putut „strica“ o ședință, cum se așteaptă de la mine să nu o 
mai las să procedeze așa, cam despre ce subiecte ar fi trebuit să 
vorbească). Iniţial am fost deranjat de această „inovație“ în tera- 
pie. Ulterior m-am gândit că, de fapt, este o dovadă a faptului 
că, într-un fel ciudat pentru mine, relația asta chiar funcționea- 
ză, că Ioana chiar se simte în relaţie și că analiza are un spațiu al 
ei între cele două întâlniri săptămânale. 

În rest, era un client destul de conștiincios; nu întârzia și nu 
lipsea la ședințe (deși locuiește într-un orășel din sudul Olteniei 
și face cam două ore pe drum până în București). Rarele absen- 
te erau legate mai ales de imposibilitatea de moment a transpor- 
tului. 

Mesajele (mai ales) au introdus încet, încet câteva personaje 
cruciale în istoria ei de viață: mama și fiica. 

Probabil că mama constituie modelul depresiei, dar în mod 
sigur este un imens motiv de culpabilitate. Mama nu s-a înțeles 
niciodată cu tatăl (alt personaj cvasiabsent din orice relatare). 
Ioana nu înțelege cum au reușit să rămână împreună până la 
moartea acestuia (survenită în urma unei boli incurabile, când 
Ioana avea 13 ani): 

„.. nu s-au înțeles niciodată. Tatăl era diferit. Mama își dorea me- 
reu mai mult, în special pentru copii, iar el se complăcea în mediocri- 
tate și suficiență. Mama a determinat familia să se mute de la țară la 
oraș, să cumpere o casă, să facă copiii facultate. Nu existau de fapt cer- 
turi între ei; numai reproșuri mute și o permanentă stare de nemulțu- 
mire. Trăiam tot timpul într-o presiune insuportabilă pentru mine. 

Când Ioana avea nouă ani, mama a avut o tentativă de sui- 
cid, prin ingestie de medicamente. Și din acel moment totul s-a 
schimbat, a devenit și mai cenușiu. Tot timpul Ioana a fost con- 
vinsă că mama a încercat să se sinucidă din cauza ei, pentru că 
nu a mulțumit-o suficient, nu a fost cuminte, n-a luat note sufi- 
cient de mari, de fapt că nu a izbutit „să o bucure” suficient, să 
îi compenseze tragedia vieţii pe care o trăia. Din acel moment 
între ele nu a mai fost decât tăcere, tot ce venea de la mama ei fi- 
ind interpretat de Ioana ca un reproș. Nimic din ce a încercat să 
facă pentru a-și convinge mama că ea o iubește nu a ajuns la țin- 
tă. Apoi s-a instalat o renunțare la luptă, o lipsă de scopuri, o 
platitudine afectivă, clar depresivă, pe care psihiatrul la care a 
ajuns la un moment dat (pe la 30 de ani) a tratat-o ca pe o depre- 
sie anxioasă. Numai că medicamentele (sau poate statutul de 
bolnav psihic) o „ajutau“ să nu se mai poată da jos din pat, să 
nu mai poată face nimic, să nu mai aibă chef de nimic. A coche- 
tat de câteva ori și cu ideea suicidului, dar nu a avut nicio ten- 
tativă reală. 

În urmă cu cinci ani, mama s-a hotărât să mai „moară“ o 
dată. S-a retras într-o mănăstire, suficient de izolată cât să facă 
vizitele aproape imposibile. Ioana a simțit atunci o revoltă ne- 
putincioasă, suficient de puternică pentru a o determina să se 
ridice din pat și să facă ceva pentru ea. A încercat atunci o psi- 
hoterapie pe plan local (nu știu de ce orientare), la care a re- 
nunțat după câtva timp pentru că nu se simțea înţeleasă, auzi- 
tă. La sugestia acelui terapeut a venit în București, la o colegă 
de-a mea, care i-a sugerat să discute cu mine. Așa ne-am întâl- 
nit. : 
După ceva timp am aflat „motivul“ intrării în terapie: 

„.. trebuie să fac ceva cu mine. Nu atât pentru mine, cât mai ales 
pentru Maria (fiica Ioanei). Nu pot să o las fără mamă, nu pot să îi fac 
și ei ce mi s-a întâmplat mie în viață. Tot ce fac acum fac numai pen- 
tru ea. Ea merită tot, Măriuca mea. 

Discurs foarte mobilizator, dar greu acoperit de fapte (sau 
măcar în atitudine) la începutul analizei. Sau poate eu am fost 
prea nerăbdător și acesta era de fapt ritmul ei (?!). 

Acum, câte ceva despre Maria. La 19 ani, loana a intrat la Facul- 
tatea de Filologie din București. Complet debusolată, incapabi- 
lă să relaționeze cu profesorii sau colegii, să ajungă la timp la 
ore, să găsească sălile de curs, să vorbească la seminarii etc. Adi- 
că un fiasco total. În acea perioadă de bulversare maximă, întâl- 
nește un coleg mai în vârstă (genul de student „întârziat“) cu 
care are o aventură, la insistenţele lui (?!?), în urma căreia Ioana 
rămâne însărcinată. Paralizată de frică, nu știe ce să facă. Bine- 
înţeles că nu face nimic și o aduce pe lume pe Maria. După ce 
naște, renunţă la facultate, la București și împreună cu Maria se 
întoarce acasă „la mama“, care nu știa nimic nici de facultate... 
și nici de Maria. Nu are loc nicio discuţie, nicio ceartă, niciun 

reproș și viața continuă ca și cum nimic nu s-ar fi întâmplat. Își 
găsește un post de suplinitor în învățământ, iar acasă mama se 
ocupă de Maria. Ocazional mai apare câte o relaţie pasageră (ta- 
tăl Mariei a dispărut definitiv când Ioana i-a spus că a rămas În- 
sărcinată). Parcă una dintre aceste relații a lăsat urme mai mari, 
ca un regret, dar nimic nu se leagă, nu capătă sens, continuitate 
și nu o poate desprinde de „acasă“, de relația cu mama. Relaţie 
fără cuvinte, fără intimitate, dar cu un permanent reproș mut în 
priviri, în gesturi, în atitudine. 

Maria crește mare (a ajuns acum la 14 ani), dar ruptă de Ioana, 
puţin sălbatică, fără comunicare în relaţia ei cu mama, fără inti- 
mitate, apar conflicte frecvente între ea și loana, accese de „insu- 
bordonare“, crize de personalitate, unele comportamente „mar- 
ginale“ (ocazional alcool, pseudofugi de acasă etc.). Cert este că 
nu ascultă, nu se „subordonează“ Ioanei, îi refuză autoritatea și 
statutul de mamă. loana este debusolată, are o atitudine contra- 
dictorie; de la acceptare și blândețe exagerată la crize de orgoliu 
și opacitate totală. Toate pe fondul exagerării culpabilității. Încă 
un eșec în viaţă și poate chiar cel mai important de până acum. 

„„„Nu știu ce să fac, cum să procedez. Instinctul de mamă nu mă 
ajută... de fapt nici nu cred că există un instinct matern; cred că este 
ceva învățat, iar eu nu am avut de la cine să învăţ asta. Mama nu m-a 
ajutat, nu a fost niciodată lângă mine... nici acum și nici când eram 
eu mică. Eu nu am aflat ce înseamnă 

Și totuși, paradoxal parcă, Maria crește oarecum singură. La 
școală se descurcă chiar bine; are note mari, dar multe absenţe. 
Se îndrăgostește repede și intens (de obicei „via internet“), dar 
renunţă tot atât de repede și se desparte dramatic și intens, trist 
și irevocabil, fără regrete... și o ia de la început. Dar grija ei fun- 
damentală este să își trăiască viața, cum se pricepe ea, în absența 


mamei, pe care o ţine constant și eficient la distanță de tot ce i se 
întâmplă și simte. 

Revenind la Ioana, un alt fapt semnificativ ar fi că în urmă cu 
șase ani se căsătorește, fără pasiune, fără dragoste, mai degrabă 
„așezat“, din calcul: 

... nu mai puteam să mă descurc singură, iar Mihai (soțul) părea 
un bărbat sigur. Credeam că o să pot să-l respect măcar, dacă nu să-l 
iubesc; și să fie bine, în primul rând pentru Maria... să simtă și ea o 
siguranță, un viitor, un tată. 

Înţelege însă repede că Mihai este un mare timid, un retras, 
un introvertit „fără sentimente“. Și relația ia o turnură mai de- 
grabă proastă: nu se înțeleg, urmează discuţii și Ioana hotărăște 
să nu mai facă nimic. Nimic în forma cea mai clară a termenu- 
lui: nu activități casnice, nu sex, nu serviciu; nimic pur și sim- 
plu. Zile întregi nu se dă jos din pat, nu se spală, nu vorbește cu 
nimeni, îi este silă de propriul corp, se detestă. Depresie adevă- 
rată, clinică și invalidantă. Numai că există aici și un mesaj pen- 
tru ceilalți: „Uitaţi unde m-aţi adus!“. Și mesajul este adminis- 
trat furios; apar și crize de nervi, irascibilitate, obiecte sparte, 
haine aruncate pe geam... după care, epuizată, se retrage în pat 
pentru încă câteva zile. Medicamentele pe care le ia nu o ajută 
(antidepresive luate ocazional, ca algocalminul), mai mult o iri- 
tă, o fac să se simtă dependentă, fără control, handicapată. Are 
nevoie de cineva să o înţeleagă, să o ajute să se înţeleagă, are ne- 
voie de cuvinte, de relaţie, adică de psihoterapie. Și așa, într-un 
mod destul de întortocheat, ajunge la mine. 

Retrospectiv, relația noastră a avut mai multe faze distincte, 
în măsura în care acest lucru este posibil. 

Începutul a fost dezastruos. Nu exista, cu excepția ritmici- 
tății întâlnirilor și a duratei lor, mai nimic care să pledeze 

pentru o „alianţă terapeutică“. Apărea la ședință cu atitudine 
umilă și continua cu o mare agresivitate. Sau cel puțin asta am 
simţit eu la început. Mă simțeam agresat de încercarea ei de a 
modifica cabinetul, de tăcerea pe care o simțeam ostentativă, 
de „critica“ făcută ședinței, ca de obicei, prin mesajul telefonic 
ce urma ședinței. Am „răbdat“ din curiozitate. Și cred că a mai 
fost ceva: simțeam că avea mare nevoie de mine, că îmi testa in- 
conștient limitele, poate rugându-se să rezist, să nu pot fi dis- 
trus, respectiv să nu o mai primesc. Într-un fel ce nu îmi era 
foarte clar, Ioana era în relaţie. Altfel decât mi-aș fi dorit eu, 
altfel decât era „convențional“, dar pentru ea era o relație de 
care avea nevoie și pe care încerca să o conducă așa cum știa ea 
mai bine: oarecum fără mine „ca realitate“, o relație fantasmati- 
că în care mă așeza pe tabla ei de șah, ca pe mama, Maria, Mihai. 
Și avea grijă să îmi împiedice orice mișcare, să mă blocheze com- 
plet ca psihoterapeut, pentru că în mintea ei aș fi putut să o ju- 
dec, să o critic, să nu o iubesc. Or, loana avea nevoie să fie iu- 
bită ca atare, necondiţionat, fără rezerve. Cu o iubire totală, 
dincolo de erotism, iubire ușor de distrus de orice element al 
realității. La toate încercările mele de a interpreta ceva legat de 
relația noastră, răspunsul imediat era închiderea în sine, o re- 
tragere undeva în afara relaţiei, într-o anxietate severă și bene- 
fică pentru ea, mult mai acceptabilă (prin obișnuință) decât o 
schimbare. 

A venit însă un moment de genul „totul sau nimic“ din par- 
tea mea, moment în care i-am spus ce simțeam față de ea; toate 
scenariile cu care încercam să umplu lipsa informaţiilor venite 
de la ea, toate stările și afectele pe care mi le provoca și prin care 
m-a făcut să trec. Actul meu a fost resimțit ca fiind foarte agre- 
siv, deși modalitatea în care am făcut-o a fost mai degrabă neu- 

tră, fără pasiune și fără tentă de reproș. Pe moment reacţia a fost 
cea obișnuită: plâns tăcut, pe înfundate, mut. După ședință a ve- 
nit și mesajul obișnuit pe telefonul mobil. Numai că aici, surpri- 
ză: ceva se schimbase. Cred că a fost cel mai lung SMS pe care 
l-am primit. Vizibil scris „cu nerv“, cu multe prescurtări ciuda- 
te, cu omisiuni de litere sau chiar de cuvinte întregi. Pentru pri- 
ma dată de când o cunoșteam pe Ioana, am auzit o durere au- 
tentică, aproape de disperare. Un strigăt de ajutor formulat fără 
rezerve. Și o rugăminte imperativă: nu mă părăsi! 

Următoarea ședință am așteptat-o altfel. Fără apărarea de 
până acum. N-a mai trebuit să mă montez ca să suport 45 de mi- 
nute de disconfort și tensiune. De inutilitate și deprofesionaliza- 
re. Aveam totuși două motive de anxietate: oare disperarea ei nu 
era prea erotică? Nu urma ceva de tipul unui șantaj afectiv? 
Asta pe de o parte. Pe de altă parte, îmi era oarecum frică de o 
furtună într-un pahar cu apă. Exista riscul ca, după descărcarea 
mea și mesajul ei telefonic, lucrurile să revină „la normal“. Adi- 
că să nu se schimbe nimic. 

Dar lucrurile chiar s-au schimbat. 

A venit cu totul altfel la ședințe. Parcă aveam în față altă per- 
soană. Hotărâtă, decisă să facă ceva, cu un discurs mult mai co- 
erent și mai ales... cu participare afectivă. De alt tip față de cea 
cu care mă obișnuise; mult mai nuanţată, mai bogată și mai au- 
tentică. Am aflat că loana poate să și zâmbească; nu zâmbetul 
acela „obosit“, „în silă“ și cu tentă ironică, ci unul autentic. Am 
aflat că Ioana poate fi spirituală, că poate avea și umor și mai 
ales că poate fi și autentică. Cred că cea mai importantă 
schimbare a constat în faptul că a dispărut impresia mea de ne- 
autencitate din discursul și atitudinea Ioanei. Și am simţit că 
avem o relaţie și că funcționam ca o echipă. 

Și în afara terapiei loana a schimbat câte ceva în relațiile ei. A 
„normalizat“, cât de cât, relația cu soțul ei. S-a creat un nou tip 
de relaţie, un fel „barter“ în care Ioana se ocupa de treburile cas- 
nice (mai mult decât înainte suna ca un nonsens din moment ce 
până atunci nu făcea nimic), redusese la maximum „crizele de- 
presive“ (și refugierea „la pat“). Nu au mai existat conflicte ma- 
jore, certuri aprinse, soldate cu pagube în obiecte. Acestea au 
fost înlocuite cu încercări de discuții, de comunicare (în mare 
parte puerile, dar totuși încercări). Intimitatea fizică nu a fost re- 
găsită, dar măcar au existat câteva tentative, de unele fiind res- 
ponsabilă chiar Ioana. 

A încercat câteva relații amicale (foste colege de liceu) și a 
avut chiar inițiativa câtorva întâlniri. A început să iasă din casă, 
nu exagerat, dar totuși ieșiri: mai un film, mai o plimbare, maio 
cafea la o terasă... (nu trebuie să ne imaginăm că a fost o schim- 
bare bruscă, la 180 de grade). Lucrurile au venit treptat uneori, 
chiar destul de lent ca ritmicitate, dar oricum intrase într-o pro- 
gresie lentă, însă certă. 

Şi au mai existat alte două relații importante, cu mama și 
Maria, în care schimbarea s-a repercutat. 

A trebuit să traverseze aproape jumătate de țară ca să ajun- 
gă la mănăstirea unde se retrăsese mama sa. Dar a făcut-o. Era 
cu ocazia unui praznic: lume multă, treabă de făcut. A pus 
mâna la treabă, a ajutat, s-a comportat ca și cum ar fi fost „de-a 
casei”. Și s-a simţit bine. Spre sfârșitul zilei, când agitația s-a 
mai domolit, s-a retras cu mama ei și, paralizată de frică, a în- 
ceput să îi vorbească. A vorbit cam două ore fără întrerupere și 
i-a spus mamei cam tot ce nu îi putuse spune până atunci. A 
pus în cuvinte toată dragostea și toată ura pe care le acumula- 

se. A golit tot sacul... și s-a simțit ușurată. Cultura monahală, 

culpabilitatea sau poate structura mamei au determinat-o pe 
aceasta să nu spună nimic; dar absolut nimic. A tăcut, cu ochii 
în pământ (pioșenie sau vinovăţie?), a condus-o pe Ioana până 
la poarta mănăstirii, a îmbrăţișat-o (trecuseră câțiva ani de la 
ultima îmbrăţișare) și așa s-au despărțit. Pe drumul de întoar- 
cere, în tren, Ioana a început să fumeze (se mai „prostise“ puțin 
demult, pe la sfârșitul liceului). A fost un gest sinonim cu a-și 
oferi o bucurie, o bucurie de om matur, eliberat de cordonul 
ombilical. De atunci relația cu mama a devenit „normală“: își 
vorbesc la telefon cam o dată pe săptămână, se mai și văd (des- 
tul de rar din cauza distanţei — și poate nu numai). A dispărut 
din atitudinea Ioanei acea încrâncenare de a schimba trecutul, 
de a-i face pe toți să acționeze reparator în raport cu propria-i 
istorie. 
| Nu am putut să nu mă gândesc la faptul că în urmă cu puțin 
timp avusesem și eu în terapie același tip de reacție. Se termina- 
se bine. Cred că a fost un bun model pentru Ioana. Și ca proces, 
și ca finalitate. Intruzivă și cam (?) agresivă atitudinea mea, pro- 
babil că nici foarte ortodoxă analitic, dar benefică, după mine, 
mersului terapeutic. 
Alt plan important al schimbării îl constituie relaţia cu Maria. 
Și aici Ioana a diminuat încrâncenarea. A început să o vadă pe 
Maria așa cum era de fapt: un copil debusolat, care încearcă să 
atragă asupra ei privirea goală (de sens) a mamei. Mama care 
bascula mereu între a se simți în relaţie, ca ea însăși pe când era 
copil sau ca propria-i mamă. Furtuna de afecte din această con- 
tradicție o împiedica să vadă, să audă strigătul mut (deși nu în- 
totdeauna mut) al Mariei. Ioana, mult prea preocupată de 
interiorul propriu, nu mai avea contacte reale cu lumea exterioa- 
ră. A început să fie prezentă în lumea Mariei: s-a dus la școală și 

a discutat cu diriginta Mariei despre situaţia ei școlară (nu mai 
fusese din clasa întâi, din prima zi de școală), despre aptitudini- 
le ei (Maria era în anul de dinaintea admiterii la liceu). A avut 
discuţii cu Maria la ce liceu vrea să învețe, ce-i place să mănân- 
ce, dai cine mai este îndrăgostită etc. Nu întotdeauna izbutește să 
fie și interesată, în schimb izbutește să dea impresia asta, să nu-și 
piardă răbdarea, într-un fel (al Ioanei) să fie acolo, prezentă în re- 
lație. Poate e mult spus că cele două, mama și fiica, au o relație 
bună în prezent (este mult loc de mai bine), însă acum putem 
vorbi de o relație, de „ceva” în care sunt două persoane, de ceva 
cu o anume dinamică, de ceva nou (ce iese dintr-o repetiție). Și 
asta cred că este de bine. 

În mintea Ioanei, schimbarea trebuie să aibă două priorități: 
Maria și serviciul. Prioritățile erau legate între ele: întâi trebuia 
ca Maria să intre la liceu, să devină mai independentă, astfel ca 
Ioana, eliberată, să poata să-și caute și chiar să-și găsească o sluj- 
bă, o sursă de venit proprie pentru ea și Maria. Suna ca un plan, 
ca o anticipare a unui viitor, fapt cu totul și cu totul nou pentru 
Ioana. 

A găsit un liceu „mai special“, a convins-o pe Maria să dea 
admitere aici și Maria a intrat printre primii. „Specialul” liceu- 
lui consta în faptul că este cu internat (obligatoriu), iar Maria 
este liberă doar în vacanțe. Dacă mai luăm în calcul că, prin na- 
tură și mod de funcționare, respectivul liceu funcționează și ca 
autoritate (chiar destul de autoritară) și că asta i-a lipsit Mariei, 
lucrurile sunt cât se poate de bine gândite. î 

Prima etapa fiind rezolvată, a început să-și caute serviciu, Și 
nu orice serviciu, ci unul bine plătit (greu de găsit, ținând cont 
de CV-ul subțire al Ioanei). Numai că pentru asta era dispusă să 
facă (aproape) orice sacrificiu. A cochetat o vreme cu ideea de a 

pleca la muncă în străinătate. A renunţat, realist, la idee, de fri- 
ca de a nu se putea adapta. Și poate și a singurătăţii, izolării. 

A găsit, după mai multe încercări, un post de „bonă“ internă. 
Salariul este mulțumitor, condițiile sunt bune, familia îi place, 
copilul (o fetiță) este adorabil. Are liber numai sâmbăta și dumi- 
nica, cam 24 de ore, când dă fuga acasă și la liceu, la Maria (în 
vizită). Și din când în când la mănăstire, la mama. Familia res- 
pectivă locuiește în București și chiar și asta face parte din plan: 

... trebuie să rezist așa până termină Maria liceul. După care tre- 
buie să ne mutăm la București, să-mi găsesc un serviciu mai lejer ca 
timp și să mă ocup de facultatea Mariei. Trebuie să am grijă de ea, să 
facă o facultate, să fiu lângă ea. Sper să mă poată ierta pentru lipsa 
mea, atâta timp, de lângă ea. Dacă Mihai (soțul) vrea să ne urmeze, 
bine, dacă nu ... Viaţa trebuie să meargă înainte! 

Sigur că și aici putem vorbi de o repetiție. Mama Ioanei „a 
avansat“ de la țară la oraș. După care aripile s-au frânt definitiv. 
S-a cristalizat depresia, tentativa de suicid și tot restul. Ioana își 
asuma filiația (cu speranţa că nu o să și-o asume în întregime), 
iar pentru moment lucrurile par a fi intrat pe un făgaș normal. 

Inconvenientul major resimțit de Ioana constă însă în faptul că, 
odată cu începutul serviciului, ședințele noastre ar trebui întrerup- 
te. Programul nu îi mai permite libertăți decât în weekenduri, iar 
atunci eu nu lucrez la cabinet. Mare anxietate, dar de data asta 
și multă speranţă. Este (deocamdată) foarte motivată să revină 
în terapie când ecuaţia de viaţă îi va permite acest lucru. Consi- 
deră, unilateral, că poate beneficia de acceptul meu de a mă 
suna când are probleme „grave“ și nevoie de ajutor (probabil un 
sfat). Din fericire, până acum nu s-a ivit o astfel de situație. Am 
primit câteva mesaje „de control“ în care îmi spunea că lucrurile 

merg bine pe toate planurile. Mă liniștește, în felul ei, și încearcă 

să păstreze legătura, să-și întrețină o relaţie în real, în caz că... 
Cred că este mai bine așa, chiar dacă, pentru moment, se păs- 
trează situaţia de dependenţă. 


Prezentarea de faţă nu este completă, din lipsă de spațiu și 
din necesități ce țin de logica discursului. Lipsesc multe aspec- 
te, unele poate importante în economia cazului. Mai există pla- 
nuri importante ce nu au fost nici măcar schițate: tatăl, sora, fra- 
tele și poate câteva imagini masculine interferate prin viața 
Ioanei. Dar cum spuneam mai devreme, nu povestea Ioanei este 
cel mai important element al analizei loanei. Am surprins aici ti- 
puri de relație, cele mai multe marcate de un soi de „repetiție de 
destin“. Caracterizate prin insatisfacţii, tensiuni, așteptări, frus- 
trări ... și eșecuri. Neputinţa de a ieși dintr-o astfel de predeter- 
minare a fost urmată de un fel de „bucurie“ a nefericirii. Și Ioa- 
na a găsit imediat modalitatea de a folosi această situație: ceilalți 
sunt de vină că s-a ajuns aici și, în consecință, trebuia să plăteas- 
că. Și toată lumea avea grijă să nu schimbe nimic din acest 
model. Poate doar Maria, în revolta adolescenţei, a încercat să 
schimbe câte ceva. Dar încercarea ei de individualizare, de des- 
prindere, a venit poate puţin prea devreme, când nu era încă su- 
ficient de pregătită (matură). Și uneori a greșit, sărind peste cal. 
Dar poate ăsta a fost și elementul care a făcut-o pe Ioana să 
schimbe ceva, clopoţelul de alarmă care a trezit-o. 

Multă vreme, tendința ei de „a amenaja“ cabinetul m-a ener- 
vat. Simţeam asta ca pe o mare agresivitate la adresa mea. Și mai 
simţeam că totul se joacă între noi. Dar oare de ce în acest fel? 
De ce numai așa? M-am gândit la un moment dat că totul înce- 
pe să semene cu un „mise-en-place“. Încerca să își creeze o am- 
bianţă de confort maxim. Și de siguranță maximă. Ceva ca în 

uterul matern: călduţ, protejat, întunecos. Asta se aștepta să îi 
ofer eu ca relație: siguranţa. Și nu numai atât. Ci și șansa unei 
noi nașteri, a unui nou început. Nu de sfaturi avea nevoie, ci de 
o relaţie care să îi permită să reînceapă viața ALTFEL. Confort și 
siguranță. Adică nu minciună. Și fuga mamei din relație, și as- 
cunderea în spatele depresiei erau un fel de minciună. Tot min- 
ciună putea fi socotită de Ioana și atitudinea mea. Cât de neau- 
tentică trebuie să fi ajuns până la ea diferența dintre enervarea 
mea interioară și aparentul calm exterior. Inconștientul ei tre- 
buie să fi simțit asta în același registru al nesiguranţei, generată 
de minciună. Fără să vreau, procedam exact ca mama: eram ne- 
mulțumit de Ioana și nu puneam asta în cuvinte. „Momentul 
adevărului“ a venit ca o ușurare pentru amândoi, nu numai 
pentru mine. Ioana a avut în față realitatea unei relaţii care nu 
i-a mai permis să fantasmeze. Nu i-a mai permis, poate, să aș- 
tepte și să nu primească, să spere și să se simtă înșelată în spe- 
ranţe. A trebuit să ia lucrurile așa cum sunt, cu bune și rele. Ca 
pe o relaţie ce nu depinde numai de ea, dar în care este parte 
componentă, activă. Și în care loana contează. 

Ar fi putut să plece, să întrerupă terapia. Să se protejeze în re- 
petiție și să se ascundă după simptom. Dar de data asta nu a fă- 
cut-o. Probabil că a simţit că are o datorie fața de Maria. Sau 
poate chiar față de ea. Cert este că a știut să profite de relația ana- 
litică și să inițieze schimbarea. Nu perfect, nu total, nu brusc. 
Doar altfel. Adică într-un mod ce poate fi perfecționat, adaptat, 
eficientizat. Adică un spațiu de libertate. Resimţit cu multă an- 
xietate, dar până la urmă asumat. Și cred că ăsta este esențialul. 

ION DAFINOIU 


e  Formări în psihoterapie: hipnoză clinică și terapie eric- 
ksoniană, terapie cognitiv comportamentală, terapii scurte 
e 30de ani de experienţă în psihoterapie 
e Formator çi supervizor în Asociația Română de Hipno- 
ză Clinică, Relaxare și Terapie Ericksoniană 
. Deviza personală ca psihoterapeut: 
Doar împreună vom fi puternici. 


Corpul tău știe 
Hipnoza centrată pe soluții 


Intervenţiile psihologice utilizate în terapia bruxismului! sunt 
în strânsă legătură cu teoriile care au propus diverse explicații 
ale acestei tulburări: interpretările psihanalitice văd bruxismul 
ca expresie a unei agresivități reprimate sau ca o reacție de con- 
versie a unei anxietăți mascate, alți autori subliniază rolul incon- 
știentului și stresului. Fără a se putea stabili relații cauzale, alți 
autori? afirmă rolul important al unor trăsături de personalitate 
și al strategiilor de coping în etiologia bruxismului. Aceste expli- 
cații au condus la intervenţii psihoterapeutice care, în afara hip- 
nozei sau împreună cu aceasta, conțin abordări psihodinamice și 


1 Conform Clasificării Internaţionale a Tulburărilor de Somn (International Classification 
of Sleep Disorders — ICSD), bruxismul nocturn este o parasomnie (adică un fenomen 
fizic indezirabil care se manifestă în timpul somnului) caracterizată printr-o tulburare 
de mișcare stereotipă de scrâșnire și măcinare a dinților în timpul somnului. În ICD-10, 
bruxismul este menţionat în capitolul F, „Tulburări mintale și comportamentale”, la 
F 45.8, „Alte tulburări somatoforme”. Între efectele bruxismului nocturn menţionăm 
distrugerea dinților, disfuncție temporo-mandibulară (dureri ale fălcilor, limitarea mo- 
bilității maxilarului), rareori dureri de cap și, nu în ultimul rând, tulburări de somn la 
partenerii de pat. 

Glaros, A. G., St. M. Rao (1977). Bruxism: A Critical Review. Psychological Bulletin, 84 (4), 
767-781. 

cognitiv-comportamentale. În ciuda diversităţii de opinii privind 
abordarea psihoterapeutică a bruxismului, există un anume con- 
sens privind resursele hipnozei în terapia acestei tulburări. Con- 
sensul are la bază posibilitățile hipnozei de a induce o relaxare 
rapidă și profundă, precum și de a acționa asupra unor procese 
inconștiente relaționate cu bruxismul. . 

Terapia ericksoniană subliniază ideea că fiecare persoană are 
resursele și aptitudinile necesare rezolvării problemelor sale. 
Adoptând o perspectivă paradoxală, M. Erickson le spunea de- 
seori pacienților săi în timpul transei: „Există lucruri pe care le 
știți, dar nu știți că le știți. Când veţi ști ceea ce nu știți că știți, 
vă veți schimba”. Acest tip de formulare provoacă pacientul să 
caute în el însuși resursele necesare schimbării așteptate. Hip- 
noza centrată pe soluții (O'Hanlon & Martin,1992, O'Hanlon & 
Weiner-Davis, 1995) este o strategie care exprimă cel mai bine 
acest principiu ericksonian. Cazul clinic prezentat în acest stu- 
diu este o ilustrare a felului în care hipnoza centrată pe soluţii? 
poate fi utilizată în terapia bruxismului. 


Pacienta, în vârstă de 27 ani, a participat la o ședință de psi- 
hoterapie demonstrativă realizată în faţa unor psihologi și me- 
dici participanţi la un curs de psihoterapie, având ca obiectiv 
vindecarea de bruxism. Simptomul se instalase cu câțiva ani 
înainte și singura soluţie oferită de un medic stomatolog era 
aceea de a introduce în timpul nopții în gură un dispozitiv din 


3 „Obiectivul hipnozei centrate pe soluții nu este acela de a-i determina pe pacienți să-și 
exploreze partea refulată a memoriei, nici de a trata evenimentele traumatizante ale 
trecutului, nici de a-i programa cu credințe noi și pozitive. Dimpotrivă, obiectivul ei este 
de a stimula și utiliza procesele inconștiente, amintirile și experienţele, pentrua rezolva 
problema și a crea o așteptare a schimbării” (O'Hanlon & Weiner-Davis, 1995, 
L'Orientation vers les solutions. Bruxelles: Satas, p. 172). 

gută (gutieră) care să împiedice contactul traumatizant al dinți- 
lor. Cea mai mare parte a intervenţiei a fost înregistrată au- 
dio-video, la inițiativa pacientei. Dezvoltarea unei strategii tera- 
peutice a fost îngreunată de lipsa oricărei informaţii anterioare 
intervenției terapeutice despre pacientă și problemele ei. Inter- 
venţia terapeutică a durat aproximativ 90 de minute. În urmă- 
toarele zile, pacienta m-a contactat de câteva ori telefonic, con- 
firmând dispariția simptomului. După mai mult de șase luni, 
când am intrat în posesia înregistrării, pacienta a reconfirmat 
dispariția simptomului și lipsa oricărei recidive. 


Urmând modelul clasă de probleme/clasă de soluții, am dezvol- 
tat următorul plan de intervenție terapeutică: 


1. Identificarea clasei de probleme5. La întrebarea Cum anume pro- 
duce pacienta simptomul mi-am răspuns: prin incapacitatea de 
a menţine un echilibru tonico-clonic între încordare și relaxa- 
re, al mușchilor maseteri. 


2. Identificarea clasei de soluțiiS. Mi-am propus ca în cadrul inter- 
viului preliminar transei hipnotice să identific cât mai multe 
situații în care pacienta dovedește că poate realiza activități 


4 O'Hanlon & Martin, 1992, Solution-Oriented Hypnosis. New York, London: Norton, p. 131 

5 Clasa de probleme este alcătuită din toate problemele potențiale care au la bază aceleași 
procese psihocomportamentale. Pentru identificarea acesteia terapeutul trebuie să-și 
pună următoarea întrebare: Cum anume pacientul produce simptomul (problema)? 
Evident, întrebarea are un caracter oarecum paradoxal deoarece simptomul este o mani- 
festare inconștientă și involuntară, dar ea ne ajută să ne atingem obiectivul menționat. 

6 Aceasta este alcătuită din totalitatea situațiilor, experiențelor în care pacientul dovedește 
că se comportă într-o manieră adaptativă, neactivând procesele psihocomportamentale 
identificate în etapa anterioară, care pot genera probleme. Întrebarea generală pe care 
trebuie să și-o pună terapeutul este: În ce situaţii pacientul dovedește că are resursele 
necesare rezolvării problemei (simptomului)? 

eficiente și plăcute, dezvoltând un bun echilibru între încor- 
darea unor mușchi și relaxarea altora. 


3. Evocarea resurselor? și transferul acestora la situația-problemăS ur- 
mau să fie realizate în timpul transei hipnotice. 


În continuare voi prezenta câteva fragmente semnificative din 
interviul realizat cu pacienta, în care mi-am propus să explo- 
rez resursele care ar putea alcătui clasa de soluţii, din induc- 
ţia hipnotică și din programul terapeutic asociat transei. 


T.: ...Ca să fim mai clari, faptul că ți se încordează mușchii 
este doar o presupoziţie pe care o faci tu pornind de la ideea că 
atunci când te scoli te dor dinții și ei nu pot să te doară decât din 
cauza faptului că în timpul somnului încordezi puternic muș- 
chii maxilarelor... (Formularea problemei și a soluțiilor încercate 
anterior.) 

P.: ...Da, și este ceva care oricum îi deranjează pe cei din jur, 
se aude foarte tare scrâșnitul din dinți și, acum, dentistul mi-a 


spus că este o problemă, îmi tocesc foarte mult dinţii și de aceea 
am și un aparat, o gutieră pe care o folosesc în fiecare noapte și 
aș vrea să scap de această problemă. 

T.: Și ai vrea să scapi de gutieră... 

P.: Da, de gutieră, de bruxism, de tot ce înseamnă a scrâșni 
din dinți... 


7 Evocarea acestor resurse utilizând întrebări directe, metafore, analogii, fenomene intra- 
hipnotice etc. 

8 De cele mai multe ori transferul este realizat de pacient în mod inconștient, deoarece 
acesta are tendința inconștientă de a relaționa întregul comportament al terapeutului, 
întrebările acestuia, cu problema sa. Transferul poate fi realizat și în timpul transei, prin 
utilizarea unor sugestii directe sau indirecte, ori în afara transei, cu ajutorul unor pre- 
scripții terapeutice. 

T.: Ţi s-a întâmplat să ți se povestească faptul că uneori nu ai 
scrâșnit din dinţi, că nu ai avut astfel de manifestări, sau ai avut 
dimineți în care te-ai sculat bine, fără să fi avut astfel de proble- 


me? (Identificarea excepțiilor este o etapă importantă în terapia cen- 
trată pe şoluții.) - 

P.: ...Probabil au fost astfel de situaţii pe care nu le-am băgat 
în seamă; observ mai ales situațiile în care astfel de lucruri se în- 
tâmplă, mi se spune ca am scrâșnit dinţii, mă trezesc cu dureri... 
(Pacienta rămâne focalizată asupra problemei.) 

T.: Și de când ți se spune acest lucru sau de când ai simțit tu 
dureri? 

P.: Probabil că-mi voi răspunde singură la aceste întrebări... 
Mi s-a spus când am dormit pentru prima oară cu cineva în 
pat... După ce m-am desprins cumva de părinţi, ca să spun 
așa... 

T.: Și s-a speriat! 

P.: Nu s-a speriat, dar mi-a spus, pur și simplu, că am scrâș- 
nit foarte tare din dinți și era o senzaţie neplăcută (Aspectele 
interpersonale ale problemei. Deseori ele sunt o sursă importantă 
de stimulare a motivației de participare a pacientului la psihotera- 
pie.) 

T.: În timpul zilei te simți bine, relaxată... (Întrebare orientată 
către resursele pacientului.) 


T.: Sunt activități pe care făcându-le uiţi cum trece timpul... 
ești atât de mult absorbită... (Orientarea generală a pacientei către 
transele cotidiene în care pacientul are acces la resursele inconștiente.) 

P.: Da, sunt, sunt astfel de momente... 

T.: Ce-ţi place să faci cel mai mult? (Identificarea unei experien- 
țe-resursă specifice.) 

P.: Unele dintre activităţile care mi-au răpit noțiunea de timp 
au fost călăria, echitaţia, lucrul cu animalul, cu calul... 

T.: Cum reușești să te menţii în șa? 

P.: Cu grijă. 

T.: Cu grijă! 

P.: Cum am fost învățată... cu ajutorul mușchilor... 

T.: Și încordezi toți mușchii? 

P.: Nu toți... 

T.: Și cum știi care mușchi să-i încordezi și care să-i relaxezi? 
P.: Instinctiv, cred... 

T.: Poţi să-mi dai un exemplu de câțiva mușchi care sigur 
sunt relaxaţi atunci când călărești? 

P.: Care sigur sunt relaxaţi?! Nu, nu m-am gândit niciodată la 
asta... 

T.: Nu te-ai gândit? 

P.: Nu m-am gândit... (zâmbește) 

T.: Dar corpul tău știe deja cum să facă asta singur, cum să în- 
cordeze, cât să încordeze... (Formularea unei sugestii generale refe- 
ritoare la resursele inconștiente, la care pacienta răspunde într-o ma- 
nieră specifică „unde să apese, cât să apese”.) 

P.: Unde să apese, cât să apese... 


T.: Da... Ce lucrezi? (Explorarea posibilită! 
nat de serviciu să fie una dintre cauzele problemei.) 

P.: Sunt manager de proiect (oftează) într-o firmă de construc- 
ţii... 


T.: Și te simţi bine la serviciu? 

P.: Da. Atunci când am succes... da. 

T.: Și ai succes? 

P.: În principiu, da. 

T.: Scrii? 

P.: De mână... nu. A fost o vreme când scriam de mână, dar 
acum, nu. 

T.: Când scriai aveai probleme cu scrisul? Aveai un scris fru- 
mos, colțuros...? 

P.: Ordonat... rotund... 

T.: Asta presupune o bună coordonare a mușchilor. Cum ai 
reușit asta? 

P.: Nu cred că am făcut asta intenționat. (Evidenţierea contro- 
Iului inconștient al mușchilor — o altă resursă.) 

T.: Lucrurile astea le-ai învățat... Îți amintești dacă la început, 
când învăţai să scrii, ai avut probleme? 

P.: Da, îmi amintesc că mama mi-a rupt de câteva ori pagini- 
le de la caiet. 

T.: Probabil că atunci mușchii nu prea știau ce și cum... 

P.: Da, da... 

T.: Și apăsai atât de puternic, încât... 

P.: ...Creionul ieșea pe partea cealaltă... 

T.: Dar cu timpul mușchii au învățat... 

P.: Da, au învăţat. (Evidenţierea altei experiențe-resursă: coordo- 
narea mușchilor pentru realizarea scrisului.) 


T.: Ți se întâmplă ca atunci când ești foarte concentrată să faci 
ceva să te surprinzi că îţi încordezi mușchii feței? 

P.: Mi se întâmplă ca atunci când sunt foarte concentrată să 
fac ceva să-mi miros mâinile. 

T.: Şi de când ai descoperit...? Probabil că-ți folosește la ceva. 

P.: Da, mă ajută să mă concentrez, cred... Deja cred că s-a for- 
mat un reflex care trebuie corectat. 

T.: De ce să fie corectat dacă te ajută, doar dacă ai mirosi am- 
bele mâini (în același timp) când conduci automobilul... Eu am vă- 
zut oameni care atunci când sunt foarte concentrați fac... ce fac? 

P: Unii scot limba, alţii se strâmbă... își mușcă buzele... 

T.: Da... dar tu nu faci asta. 

P.: Nu, nu cred... 

T.: Cum reușești să nu faci asta? 

P.: Pur și simplu... nu știu. (O nouă resursă: corpul știe ceea ce 
mintea inconștientă nu știe.) 


T.: Îți place să dansezi? 
P.: Cred că da... Adică nu cred... sigur da. | 
T.: Și corpul reușește să se miște astfel încât să te simți bine? 


T.: Ţi-ai pus întrebarea cum reușește corpul tău să coordone- 
ze atâția mușchi? (Întrebarea conține presupoziția existenței capaci- 
țății inconștiente de coordonare a mușchilor corpului.) 


T.: OK. De câte ori ar trebui să ne întâlnim pentru a rezolva 
această problemă? (Întrebarea, specifică interviului centrat pe solu- 
ii, explorează expectațiile pacientei cu privire la eficiența terapiei, care 
pot deveni predicții ce se autoîmplinesc.) 


P.: Eu sper să rezolv acum, sper să reușesc... 

T.: Da... Fiecare este o persoană unică, fiecare are ritmul 
lui... ai observat că unii învaţă să danseze rapid, de parcă ar 
fi avut „dansul în sânge”... cum se spune, în timp ce alții... 
mai greu... lar terapia este în bună măsură un proces de 
dezvățare-reînvățare... (Predicţia foarte optimistă mă determi- 
nă să subliniez, într-o manieră indirectă, responsabilitatea pa- 
cientei în realizarea schimbării — ...fiecare are ritmul lui...”.) 
Ce-ar trebui să se întâmple la noapte sau în nopţile urmă- 
toare pentru a avea credinţa că ai scăpat de această proble- 
mă? 

P.: Pentru a fi sigură că... 

T.: Da, pentru a fi sigură. 

P.: Să nu mă trezesc dimineața cu simptomul... cu senzaţia că 
am strâns din dinți... eventual o persoană care doarme alături 
de mine să-mi spună că nu am mai avut astfel de probleme... 

T.: După această ședință, atunci când te vei trezi dimineața, 
când vei recepta semnalele unei stări de confort, înainte de a 
deschide ochii sau după ce-i vei deschide? (Dublă legătură: in- 
diferent de răspuns, pacientul afirmă că schimbarea se va produce.) 

P.: După ce voi deschide ochii... 

T.: După ce vei deschide ochii... Cred că ai dreptate, pentru 
că înainte de a deschide ochii simţurile noastre sunt orientate 
către exterior, fapt care ne asigură un sentiment de securitate, 
abia după aceea ne preocupă și persoana noastră, aruncăm o 
privire și asupra noastră înșine... Deci ești sigură că după ce vei 
deschide ochii... OK. Ai mai fost vreodată hipnotizată până 
acum? (Ratificarea răspunsului care exprimă angajarea inconștientă 
a pacientei în realizarea schimbării terapeutice și explorarea credințe- 
lor acesteia despre hipnoză.) 

P.: Nu. 

T.: Ai văzut pe cineva care a fost hipnotizat? 

P.: Da, la televizor... 

T.: Și ce crezi că vei observa în filmul pe care îl facem acum, 
după ce eu voi fi terminat de indus o transă? 

P.: Nu am nici cea mai mică idee... 

T.: Dar la televizor cum ţi-ai dat seama că persoana respecti- 
vă era în transă? 

P.: După faptul că... nu știu... asta înseamnă transă, așa mi 
s-a spus... s-a explicat că așa arată o transă, așa arată un om hip- 
notizat... 

T.: Și cum arată un om hipnotizat? 

P.: Un om care stă cu ochii închiși și care răspunde la unele 
întrebări, cumva involuntar sau inconștient... așa îmi închipui 
eu... (Credinţa că în timpul transei oamenii pot comunica informații 
intime, pe care în stare de veghe nu le-ar comunica, este un obstacol 
frecvent în inducția transei.) 

T.: Da. Eu nu îţi voi pune întrebări... pentru că dacă voi dori 
să am unele răspunsuri, îți voi pune întrebările după ce vei ieși 
din transă. Deseori, omenii au la ieșirea din transă aceeași sen- 
zaţie pe care o au când ies din somn. Deși știu că au visat, încer- 
când să toarne în cuvinte conţinutul visului, au sentimentul că 
imaginile se risipesc... așa ți se întâmplă și ție când te trezești 
din somn, sau te încăpățânezi să afli ce ai visat? (Securizarea pa- 
cientei și explorarea capacității pacientei de a produce amnezii post- 
hipnotice prin formularea unei sugestii indirecte în acest sens.) 

P.: Nu, nu mă încăpăţânez... mi se întâmplă să-mi amintesc 
visele după câteva ore... Alteori mi se întâmplă să mă trezesc în 
timpul unui vis, să adorm la loc și să-mi continui visul. 

T.: i se întâmplă să citeşti o carte sau să vezi un film și să tră- 
iești atât de intens acțiunea cărții sau filmului încât să uiţi cum 


trece timpul... și din spectator să devii actor, pur și simplu... 
(Explorarea capacității de a produce transe diurne.) 

p:Da. 

T.: Adică să trăiești atât de intens alături de eroul respectiv, 
să te bucuri alături de el, să te întristezi alături de el. 

Fs Da. i 

T.: Eu îţi pun aceste întrebări deoarece pentru mine aceste ex- 
perienţe sunt transe diurne, transe pe care fiecare dintre noi le 
trăiește; ai momente în care visezi cu ochii deschiși, lași gându- 
rile să zboare aiurea... 

P.: Da. 

T.: Vezi, în timp ce o parte din tine controlează minimal ce se 
întâmplă în jur, o altă parte din tine este în cu totul alt loc... 

P.: Zboară... 

T.: Da, zboară... Transa clinică nu face altceva decât să valo- 
rifice aceste disponibilităţi ale ființei umane, iar multe dintre fe- 
nomenele intrahipnotice nu sunt altceva decât rezultatul unei 
provocări sistematice de către terapeut a acestor procese care se 
manifestă și în viața de zi cu zi și pe care le orientează către un 
obiectiv terapeutic. 


Urmează convertirea pacientei la doctrina inconștientului, 
prin invocarea unor situații cotidiene în care manifestările minții 
inconștiente sunt evidente. Concluzia cu care se finalizează acest 
proces este că transa permite regăsirea înțelepciunii corpului, care 
se manifestă în multe situații chiar fără să ne dăm seama. 


9 Dafinoiu, L, J.L. Vargha (2003, 2007) Hipnoza clinică, lași: Polirom, p. 134. 

DANIEL DAVID 


e Formare completă în psihoterapii cognitive și comporta- 
mentale și hipnoterapie 

e Formare în psihoterapii dinamic-psihanalitice (partea in- 
troductivă focalizată pe terapii dinamice de scurtă durată); for- 
mare în psihoterapii umanist-existențial-experiențiale (partea in- 
troductivă focalizată pe terapie rogersiană și logoterapie) 

e Președintele Asociaţiei de Psihoterapii Cognitive și Com- 
portamentale din România, formator-supervizor la Academy of 
Cognitive Therapy, SUA, formator-supervizor la Albert Ellis In- 
stitute, SUA 

e 11 ani de experienţă în psihoterapie 

e Deviza personală ca psihoterapeut: 

Fii Inteligent și schimbă ceea ce se poate schimba, Fii Puternic 
și acceptă ceea ce nu poți încă schimba și Fii Înţelept să faci di- 
ferenta între cele două situații. 

Cazul Chucky — păpuşa agresivă 
O abordare cognitiv-comportamentală 


I. Introducere 


Cazul Chucky este o combinație de mai multe cazuri reale, 
combinație făcută cu scop didactic și clinic. Așadar, toate activi- 
tățile descrise aici sunt reale, deși cazul în sine este o construc- 
ție. Numele de Chucky a fost ales de unul dintre pacienți, după 
personajul din filmul cu același nume, pentru a exprima cel mai | 
bine stările sale psihologice patologice de agresivitate și furie 
orientate asupra echipei terapeutice, stări care au marcat proce- 
sul terapeutic descris aici. 

Am ales acest caz având în minte două scopuri: (1) să prezint 
un demers tipic de psihoterapie cognitiv-comportamentală și (2) 

| să îl ilustrez printr-un caz atipic, dificil, cu impact atât pentru 

| | psihoterapeuţii aflați în formare, cât și pentru cei cu experiență. 
Prezentarea cazului va fi făcută urmând componentele anato- 
miei intervenției psihoterapeutice (vezi David, 2006 at; 2006 bk: 


1 David, D. (2006 a). Tratat de psihoterapii cognitive și comportamentale. Editura Po- 


lirom, Iași. 
2 David, D. (2006 b). Psihologie clinică și psihoterapie; Fundamente. Editura Polirom, Iași. 


| Cazul Chucky — păpușa agresivă = Daniel David 

(1) psihodiagnostic și evaluare clinică; (2) conceptualizarea clini- 
că a cazului; (3) strategia de intervenție (tehnicile utilizate); toa- 
te desfășurate în cadrul (4) relației psihoterapeutice. 

Pentru a surprinde mai bine cazul, vom prezenta alternativ 
atât perspectiva psihoterapeutului (DD), cât și a pacientului (nu- 
mit aici metaforic Chucky), așa cum a fost ea descrisă de acesta 
după ameliorarea condiţiei clinice. Acest model de prezentare, 
în premieră după cunoștințele noastre, poate avea funcție di- 
dactică fundamentală, cititorul urmărind simultan atât punctul 
de vedere și modul de gândire ale profesionistului cât și ale pa- 
cientului, elementele de suprapunere și diferențiere dintre aces- 
tea având valoare informativă pentru viitorii psihoterapeuţi. 


II. Psihodiagnostic și evaluare clinică 
II. 1. Perspectiva psihoterapeutului 


Şedinţa 1 


În prima ședință mi-am propus câteva obiective importante: 

1. să-mi fac o idee generală despre problemele pacientului. 
Nu doream să intru în detalii, ci să am o perspectivă globală la 
un nivel mediu de adâncime a analizei, care să-mi ghideze apoi 
intervenția în următoarele ședințe (dacă pacientul va considera 
că este cazul să le urmeze); 

2. să fac educarea pacientului privind boala/ tulburarea; 

3. să fac educarea privind intervenția psihologică (psihote- 
rapia); 

4. să normalizez reacțiile pacientului și să stimulez expec- 
tațiile realiste de succes; 


5. să încep construirea unei relații psihoterapeutice adec- 
vate, caracterizată prin empatie, acceptare necondiționată a pa- 
cientului ca persoană, congruență și colaborare, care să susțină 
apoi procesul psihoterapeutic. 

Am ajuns la cabinet cu 15 minute mai devreme; îmi place să 
fiu punctual atunci când am programați pacienți. Cu câteva săp- 
tămâni în urmă mă sunase un coleg de la universitate, spunân- 
du-mi că mă roagă să îi consult o rudă apropiată, care are pro- 
bleme psihologice și care dorește să fie văzută doar de mine, 
neacceptând pe altcineva (este o modalitate tipică în care mulți 
pacienți ajung la mine). Am fost informat că pacientul avusese 
tentative de suicid, fusese internat la Secţia de psihiatrie, dar că 
în acel moment era relativ stabil. Persoana care m-a contactat nu 
știa exact ce diagnostic avea pacientul, ci doar că cei de la spital 
îi sugeraseră ca după externare să facă psihoterapie. I-am spus 
că eram foarte ocupat (nu am mai mulți de 5-10 pacienţi în ace- 
lași timp), dar că îl pot pune pe o listă de așteptare și pot să mă 
întâlnesc cu el în aproximativ o lună sau, dacă dorește, pot să-i 
recomand un alt psihoterapeut disponibil (lucru pe care nu l-a 
acceptat). I-am spus, de asemenea, că dacă între timp, până mă 
voi întâlni cu el, reapar problemele, să ia de urgenţă legătura cu 
medicii care l-au tratat. 

După o lună, la ora fixată, s-a prezentat la ușa cabinetului un 
tânăr (am aflat mai târziu că are 19 ani) îmbrăcat neîngrijit și 
având o mimică tristă. Mi-a atras atenţia tăietura de la brațul 
stâng, pe care am asociat-o cu tentativa de suicid (lucru confirmat 
ulterior). Părea agitat, stresat și nerăbdător să-mi povestească 
despre problemele sale. L-am invitat să intre şi am început într-o 


manieră tipică: m-am prezentat şi l-am rugat şi pe el să-mi spu- 
nă numele şi câteva informatii demografice. 

Terapeutul (T): Pentru început te rog să-mi spui cum te nu- 
meşti şi, înainte de a discuta despre problemele care te-au adus 


ai, te-a trimis să-ți faci niște analize, iar apoi ţi-a spus ce boală 
crede că ai și ţi-a recomandat un tratament medicamentos. În loc 


la mine, o să înregistrez, fı âteva informaţii demo- de analize de laborator, noi vom face teste psihologice, iar în loc 
a pi Ş x E 
grafice, de tratament medicamentos, vom face tratament psihologic (edu- 


După obținerea acestor informații am continuat: 

T.: Acum, că am încheiat cu aspectele mai formale, să reve- 
nim la lucrurile importante. Ce probleme sunt? Ce te-a adus la 
mine? Cum crezi că te pot ajuta? 

Pacientul a început să-și prezinte problemele într-o manieră 
precipitată, emoțională, sărind de la o problemă la alta. Am în- 
cercat să-l organizez puţin (pentru a avea acea perspectivă generală 
asupra problemelor sale), fiind foarte atent să nu considere acest lucru 
intruziv, deoarece aveam de construit relația terapeutică adecvată (în- 
ceperea construcției relației terapeutice). 

T.: Aș dori în această primă ședință să îmi fac o idee generală 
despre ce probleme sunt. Nu vreau să intrăm deocamdată în de- 
talii, urmând să facem acest lucru în ședințele următoare. Acum 
vreau doar să îmi fac o idee generală despre probleme, urmând 
ca apoi să trecem prin mai multe etape: (1) psihodiagnostic și 
evaluare clinică — ca să vedem specific care sunt dificultăţile și 
de ce au apărut; (2) conceptualizarea clinică — ca să vedem cum 
au apărut aceste dificultăți și ce trebuie să facem ca să le amelio- 
răm; (3) tratamentul psihologic — ca să ameliorăm efectiv pro- 
blemele. Desigur, faptul că astăzi începem să lucrăm împreună 
nu te obligă la parcurgerea întregului demers: poţi decide să te 
oprești oricând crezi că este nevoie din punctul tău de vedere, 
deși aș prefera să discutăm asta înainte. Într-un fel, ceea ce vom 
face este similar cu ceea ce s-a întâmplat când ai fost la medic, si- 
tuație care multora le este mai familiară: înainte de a-ţi prescrie 
tratamentul, medicul a discutat cu tine ca să vadă ce manifestări 


cația pentru psihoterapie). 

Am continuat încurajându-l să reînceapă să-mi descrie o pro- 
blemă. ÎI lăsam să o descrie la un nivel mediu de analiză după 
formula: cum se manifestă, care este istoricul ei, ce consecințe are 
pentru el. Dacă încerca să treacă la altă problemă înainte de a o 
clarifica la nivel mediu pe cea în discuție, îl reorientam, într-o 
manieră neintruzivă, la problema-țintă. Dacă intra în prea multe 
detalii, îi spuneam, tot neintruziv, că vom reveni asupra proble- 
mei și o va detalia ulterior, acum urmând să vorbim despre ur- 
mătoarea lui problemă. Pe măsură ce discutam, urmăream în po- 
vestea pacientului principalele Axe ale DSM-IV (Manualul de 
Diagnostic și Statistică a Tulburărilor Mentale, ediţia a patra revi- 
zuită). Pe Axa I am identificat elemente caracteristice tulburări- 
lor de tip depresiv (în prezent) şi maniacal (în trecut). Pe Axa II 
am avut senzaţia prezenței unor caracteristici de tip borderline, 
deși eram oarecum sceptic, deoarece prevalența acestei tulburări 
la bărbaţi este redusă și nu eram sigur dacă elementele borderli- 
ne, (de ex., impulsivitate, instabilitate emoțională etc.) pe care le 
remarcam nu erau expresii ale manifestării tulburării bipolare. 
Axa IV îmi reliefa ca stresori psihosociali aspecte legate de rela- 
ţia cu părinţii, şcoala etc. Toate acestea erau ipoteze în această 
fază. 

După aproximativ 40 de minute i-am cerut să ne oprim deo- 
camdată. 

T.: Cred că mi-am făcut o idee generală despre ce este vorba. 
Sigur, nu știu încă precis, dar vom afla după o testare psihologică 

riguroasă. Apoi, punând cap la cap informaţiile obţinute pe 
baza testelor și din discuţiile noastre, îţi voi spune care este 
punctul meu de vedere privind (1) problemele existente; (2) de 
ce au apărut şi cum au apărut: (3) ce ar trebui să facem pentru a 
le ameliora. Ipoteza mea preliminară (am încercat să folosesc un 
= 

limbaj la interfața dintre cel psihologic/psihiatric și cel de simț 
comun, pentru a fi înțeles mai bine de pacient) este că probleme- 
le sunt de tip depresiv (vezi stările acestea de tristețe profundă, 
care merg până la ideea că viața nu merită trăită) în alternanță 
cu stări exagerate de exuberanță (ca atunci când mi-ai spus că 
uneori simţi că nimic nu poate sta în calea a ceea ce vrei), apă- 
rute probabil pe fondul unui stil personal caracterizat prin sen- 
sibilitate și instabilitate emoțională (mi-ai spus că treci ușor din- 
tr-o stare emoțională pozitivă în una negativă și invers) și al 
unui stil cognitiv mai inflexibil și autoritar (mi-ai spus că dacă 
îți dorești ceva atunci, acel ceva trebuie să se întâmple, altfel nu 
poți tolera situația și o vezi ca pe o catastrofă și o incapacitate 
personală), toate amorsate de o serie de stresori psihosociali cu 
care te-ai confruntat (faptul că te întreţii practic singur, lucrând 
și mergând la școală în același timp, că nu ţii legătura cu mama 
ta, că ai plecat de acasă). Dacă aceste lucruri vor fi confirmate de 
examinările pe care le vom face, probabilitatea de a putea ame- 
liora unele dintre probleme tale emoţionale este destul de bună 
(știam asta din literatura de specialitate) (normalizarea reacțiilor 
pacientului și creșterea realistă a expectațiilor de succes). 

Nu știu încă precis cât timp ar dura tratamentul, căci nu 
avem deocamdată o idee foarte clară asupra tuturor dificultăți- 
lor, dar probabil că ar fi nevoie de cam 25-40 de ședințe de psi- 
hoterapie (știam asta din literatura de specialitate, lăsându-mi o 
marjă de predicţie destul de largă). 

Am încercat apoi să discut despre istoricul lui psihiatric. 

T.: Mi-ai spus că ai mai fost internat și că ai luat tratament 
psihiatric. Poţi să-mi spui mai multe despre asta? 

Pacientul mi-a spus că a fost internat (a menționat și tentati- 
va de suicid) şi că a luat tratament pentru tulburare bipolară. 
Era încă sub tratament, dar nu îl lua sistematic, căci se simţea 
mai bine și nu dorea să devină dependent de medicație. I-am 
spus că aceasta era o problemă importantă, pe care eu o văd alt- 
fel, tratamentul medicamentos fiind obligatoriu dacă exista un 
diagnostic psihiatric de tulburare bipolară și că urma să discu- 
tăm despre acest lucru. 

T.: Acum vreau să mă asigur însă că amândoi știm în ce ca- 
dru lucrăm (educarea privind boala și psihoterapia). Aici vom lu- 
cra pe probleme psihologice și pe cauzele lor psihologice. Une- 
le probleme psihologice pot avea însă şi cauze medicale. Din 
acest motiv am să te rog să consulți din nou și un medic psi- 
hiatru. Poate să fie cel cu care ai mai lucrat sau un altul (a ales 
să fie altul). Am să te pun eu în legătură cu el. Dacă va fi cazul, 
el îi va prescrie din nou și un tratament medicamentos care 
trebuie urmat și care poate merge foarte bine în paralel cu tra- 
tamentul psihoterapeutic pe care o să-l facem împreună (atunci 
când anticipez că problemele pacientului sunt serioase, cer în- 
totdeauna și examinare medicală). Apoi am clarificat aspectele 
legate de condiţiile de plată și de contractul de servicii psiho- 
logice, am reiterat ideea că poate renunța după această ședin- 
tă informativă și/sau după ședința 3, când terminăm etapa de 
diagnostic, evaluare și conceptualizare clinică și urmează eta- 
pa de intervenţie propriu-zisă, care se întinde pe mai multe șe- 
dinţe. 

Apoi am continuat: 

T.: Înainte de a încheia aș dori să sintetizăm ceea ce trebuie să 
ținem minte (m-am asigurat astfel că pacientul va reține aspec- 
tele de educare privind boala și psihoterapia, i-am normalizat 
reacțiile și i-am oferit expectaţii pozitive și realiste pentru vii- 
tor). 


T.: Este ceva ce mi-a scăpat sau ceva ce te-a deranjat în ca- 
drul acestei întâlniri? Nu? OK. Atunci, așa cum am convenit an- 


terior, am să te rog să completezi această baterie de teste acasă 
și să o aduci la următoarea întâlnire [am selectat o serie de teste 
care evaluează tabloul clinic pe care îl aveam ca ipoteză (dar și 
componente de sănătate mintală) și mecanismele etiopatogene- 
tice și de sanogeneză identificate în literatură drept cauze posi- 
bile ale acestor probleme, respectiv promotori ai stării de sănă- 
tate]. 

Astfel, pentru a evalua tabloul clinic și starea de sănătate am 
ales: 

e Profilul Distresului Emoţional: evaluează distresul, emo- 
țiile pozitive, emoțiile negative funcţionale și disfuncționale; 

e Inventarul de Depresie Beck: evaluează nivelul de de- 
presie. 

Pentru a evalua mecanismele etiopatogenetice și cele de sa- 
nogeneză am ales: 

e Scala de Atitudini și Credinţe raţionale: evaluează nive- 
lul de iraționalitate și de raționalitate. Cogniţiile iraționale sunt 
implicate ca mecanisme etiopatogenetice în tulburările afective 
și de personalitate, iar cogniţiile raționale sunt factori de sano- 
geneză; 

e Scala de Gânduri Automate: evaluează gândurile nega- 
tive asociate distresului. Gândurile automate sunt implicate ca 
mecanisme etiopatogenetice în tulburările afective; 

e Scala de Acceptare Necondiţionată: evaluează nivelul 
de acceptarea necondiționată a propriei persoane. Acesta este 
un factor de sanogeneză cu rol protector față de tulburările 
afective; 

e Scala de Stimă de Sine: evaluează nivelul stimei de sine. 
Stima de sine este un mecanism etiopatogenetic implicat în tul- 
burările afective și în cele de personalitate; 

e Scala de Mecanisme de Coping: evaluează mecanismele 
de coping adaptativ și/sau dezadaptativ utilizate de persoană. 

T.: Când ai vrea să ne întâlnim? Asta numai dacă dorești să 
lucrăm în continuare împreună după această primă întâlnire în 
care ţi-ai făcut o părere despre mine și despre ce putem face îm- 
preună (am convenit să ne vedem peste patru zile). Te rog să nu 
uiţi să iei legătura cu colegul psihiatru. Încearcă să te întâlnești 
cu el înainte de a ne vedea noi din nou (știam că este posibil, 
căci colegul psihiatru reușește să vadă pacienţii care merg în 
numele meu în aproximativ trei zile). I-am înmânat pacientului 
cartea de vizită, cu numărul de telefon și adresa, spunându-i să 
sune neapărat pentru programare, imediat ce pleacă de la 
mine. 

La sfârșitul acestei prime ședințe aveam deja o idee mai cla- 
ră despre istoria de viaţă a acestui pacient și despre problemele 
sale potenţiale. Era singur la părinţi și provenea dintr-o familie 
foarte bogată dintr-o localitate mai mică din apropierea orașului 
Cluj-Napoca. În orașul unde s-a născut era tratat ca o persoană 
specială, fiind un fel de „prinţ al orașului“. Tatăl său murise 
într-un accident atunci când pacientul avea 18 ani (cu un an îna- 
inte de a-l vedea eu). După aceea toate s-au schimbat brusc. S-a 
simţit abandonat de viață și de oameni, iar condiţiile economice 
i s-au deteriorat drastic, așa că nu mai putea să fie același 

„prinț“. Considera că mama sa este de vină pentru acest lucru, 
fiind „o incapabilă“. Fusese întotdeauna mult mai atașat de tată, 
mama fiind o persoană nesemnificativă în viața sa: „Cam bolnă- 
vicioasă și nici măcar o bună gospodină“ (nu lucra nicăieri). To- 
tuși, o ura și o iubea în același timp! La un an după moartea ta- 
tălui și terminarea liceului s-a mutat la Cluj, intrând la 
Facultatea de Studii Economice și Gestiunea Afacerilor și ru- 
pând complet legătura cu mama. Odată ajuns la Cluj, șocul a 
fost și mai puternic. Fiind un oraș mare, era și mai greu să fie 
tratat ca fiind „special“. Singura legătură pe care o avea la Cluj 
era cu un unchi din partea tatălui, cel care m-a și contactat, care 
l-a ajutat să-și găsească o slujbă din care să se întreţină și să-și 
plătească căminul. Relaţiile dintre ei erau când foarte apropiate, 
când foarte reci, în general determinate de „toanele pacientu- 
lui“, după cum afirma unchiul său. Episoadele depresive au 
apărut odată cu moartea tatălui, iar manifestările maniacale, la 
câteva săptâmâni după ce s-a mutat la Cluj (amorsate, așadar, 
de evenimente activatoare stresante). Atunci a fost internat de 
unchiul său la psihiatrie (în urma tentativei de suicid, probabil 


pe fondul fazei de trecere din episodul depresiv în cel mania- 
cal). Ipoteza mea clinică în această fază susținea că este vorba 
despre o problemă de tip bipolar, pe fondul unei personalităţi 
de tip borderline și al unui stil cognitiv irațional, toate amorsa- 


te de o serie de stresori psihosociali marcanți. Stilul cognitiv ca- 
racterizat de scopuri inflexibile („Trebuie neapărat să reușesc”), 


care, dacă nu erau atinse, duceau la evaluări catastrofice („Alt- 
fel este catastrofal“), lipsa de toleranţă la frustrare („Nu pot su- 
porta să nu reușesc”) și autodeprecierea („Cei care nu reușesc 
sunt slabi“) am fost învăţate în interacțiunea cu tatăl său, o per- 
soană foarte competitivă, cu un profil similar („Vorba tatălui 


POVESTIRI DE PSIHOTERAPIE ROMÂNEASCĂ 


meu: un bărbat adevărat dacă vrea ceva, atunci obține; altfel, 
este zero“). Mai direct spus, aveam un pacient care manifesta un 
pattern pervaziv de instabilitate a relaţiilor interpersonale (de 


ex., când era în relaţii bune cu mama şi cu unchiul său, când. pu 


vorbea cu ei), a imaginii de sine (de ex., când se considera per- 
fect, când se autodeprecia) și a afectelor (de ex. când experimen- 


ta stări afective tonice, când era deprimat), asociat cu impulsivi- 


tate evidentă (de ex., avea comportament agresiv verbal faţă de 
mamă şi faţă de toți cei care nu se comportau așa cum dorea el). 


Acest pattern a debutat precoce în perioada adultă (încă din li- 
ceu), fiind prezent într-o varietate de contexte (de ex., relația cu 
mama, cu unchiul, la școală, la serviciu). Pe acest teren, în diver- 
se situații stresante (dar și în absenţa stresorilor majori) apăreau 
episoade afective de intensitate moderată, cu caracteristici ma- 
niacale și/sau depresive, pe fondul cărora a avut și tentativa de 
suicid. 

Eram curios să văd perspectiva psihiatrului care urma să cla- 
rifice aceste aspecte și care putea reliefa și unele condiții medi- 
cale pe Axa III a DSM. 


Şedinţa 2 


Ne-am revăzut și a venit din nou la timp. Fusese și la colegul 
psihiatru. Dacă nu s-ar fi dus, aș fi lucrat cu el în această ședin- 
tă, dar i-aș fi spus că nu mai putem continua fără ca el să consul- 
te și un psihiatru; era în beneficiul său să aflăm dacă există și pro- 
bleme medicale, astfel încât intervenţia să fie completă. Am aflat 
(lucru confirmat din discuţia avută, cu acordul pacientului, cu 
medicul psihiatru) că acesta a identificat o tulburare bipolară de 
tip I (episod depresiv) și i-a prescris un tratament medicamentos 

pe care îl monitoriza. Eu am început desfășurarea interviului 
clinic structurat (SCID pentru DSM-IV), focalizându-mi evalua- 


rea pe modulele care vizează tulburarea depresivă majoră, tul- 
burarea_bipolară, tulburarea _de adaptare cu episod depresiv, 
distimia, tulburările de tip psihotic și tulburările de personalita- 


te (pentru a nu trece cu vederea vreo tulburare importantă). Șe- 
dința a durat aproximativ o oră și 30 de minute, pacientul cola- 
borând foarte bine. La sfârșit i-am mulțumit și i-am spus că în 
următoarea ședință voi pune cap la cap informaţiile obținute pe 
baza testelor și a interviului, pentru a-i spune clar, din punctul 
meu de vedere: (1) ce probleme sunt, (2) de ce cred că au apărut 
şi (3) ce cred că ar trebui să facem. 


T.: Este ceva ce mi-a scăpat sau ceva care te-a deranjat în ca- 
drul acestei întâlniri? Când să ne întâlnim? (Am convenit să ne 
vedem peste două zile). 


II. 2. Perspectiva lui Chucky 


Eram nerăbdător să ajung la profesorul Daniel David. Am 
așteptat mult până când m-a putut primi. ÎI știam bine de pe 
internet și i-am citi toate cărțile. Eram sigur că el mă va înțele- 
ge și își va da seama că amândoi suntem speciali și deosebiți. 
Poate că o să-mi dea niște sfaturi ca să pot trăi mai liniștit în 
lumea asta proastă și între oamenii aceștia care merită tot dis- 
prețul și care nu mă înţeleg. M-am simţit mereu neînțeles și pă- 
răsit de oameni și de o lume care mă făceau să sufăr. Tata era 
cel care mă înțelegea. El era ca mine, mai special, deși uneori 
mai greșea și el. După moartea lui m-am simţit abandonat și 
suferinţa s-a accentuat, trecând de la stări de furie si mânie la 


stări intense de tristețe și deprimare, stări care mă afectau în 

viaţă, la serviciu și la școală. La un moment dat, am fost atât 
de furios pe toată lumea, inclusiv pe mine, încât am încercat 
să-mi pun capăt zilelor. M-a salvat un unchi care m-a dus la 
psihiatru pentru tratament și mi-am mai revenit, deși sunt încă 
puțin deprimat. 

Este un psiholog tânăr. Cabinetul arăta foarte bine, aranjat 
în stil american, cu multe poze și diplome. Știam că este spe- 
cial! Am încercat de la început să-l impresionez, salutându-l 
calm și sigur pe mine. M-a rugat să stau jos și mi-a cerut niște 
informaţii generale, iar apoi m-a întrebat ce probleme sunt? 
Am început să-i spun probleme mele în timp ce mă asculta fas- 
cinat. Mă înţelegea ca nimeni altul! Știa că problema nu sunt 
eu, ci lumea și ceilalți. Ca să fie sigur și ca semn de prețuire 
pentru mine, mi-a cerut să merg și la un psihiatru, pentru a ne 
asigura amândoi că nu sunt cauze medicale. De dragul său voi 
merge, deși e clar că nu sunt. Mi-a dat niște teste pe care le voi 
completa ca să vadă problemele pe care le am din cauza aces- 
tei lumi nedrepte. În ședința 2 am continuat să vorbim despre 
aceste probleme. 


III. Conceptualizarea clinică a cazului 
III. 1. Perspectiva psihoterapeutului 


Ședinţa 3 


T.: Punând cap la cap informaţiile, iată cum văd eu lucrurile 
(am alternat un limbaj psihologic/ psihiatric cu unul de simț co- 
mun, pentru a fi sigur că pacientul înțelege clar mesajul acestei 
ședințe): 


| 
Cazul Chucky — păpușa agresivă = Daniel David | 


SI 


58 


Ce probleme sunt? Probleme sunt, așa cum le numim noi, de 
tip bipolar. Asta mi-au arătat analizele psihologice, lucru confir- 
mat și de medicul psihiatru. Ce înseamnă tulburare bipolară? 
(l-am explicat, utilizând limbajul său și folosind exemple din 
ceea ce îmi relatase, ce înseamnă tulburare bipolară.) 

Desigur, acum vine întrebarea: de ce au apărut? Părerea mea 
este că situațiile stresante prin care ai trecut în ultima vreme și pe 
care mi le-ai descris anterior (moartea tatălui, izolarea ta la Cluj 
etc.) au interacționat cu o stare de vulnerabilitate mai mare la 
tine, și anume cu un stil de personalitate pe care noi îl numim de 
tip borderline și cu un stil cognitiv mai inflexibil. Ce înseamnă 
personalitate de tip borderline? (I-am explicat, utilizând limbajul 
său și folosind exemple din ceea ce îmi relatase, ce înseamnă tul- 
burare de tip borderline). Ce înseamnă stil cognitiv inflexibil? 
(i-am explicat, utilizând limbajul său și folosind exemple din 
ceea ce îmi relatase, ce înseamnă stil cognitiv inflexibil și cum s-a 
dezvoltat la el, în interacțiunile cu persoanele semnificative din 
viața sa.) 

Ce trebuie făcut pentru a ameliora condiţia ta? În primul 
rând, trebuie să reducem trăirile acestea de tip depresiv, iar apoi 
să încercăm să controlăm situaţiile stresante și să modificăm, pe 
cât este posibil, stările de vulnerabilitate (ca să prevenim și 
eventualele recăderi în viitor): (1) trăsăturile de tip borderline 
(flexibilizate și/sau compensate prin mecanisme de coping ra- 
țional/adaptativ) și (2) stilul cognitiv inflexibil. Desigur, nu 
vom putea aborda toate problemele deodată. Vom aborda pro- 
bleme specifice, pe care le vom defini imediat, până când reușim 
să le ameliorăm semnificativ. 

Cam așa văd eu lucrurile acum. Ai alte întrebări sau neclari- 
tăți? 

Ulterior, psihiatrul a reconfirmat medical tulburarea de tip bor- 
derline. Profilul pacientului în sistemul DSM-IV, asimilat și de că- 
tre psihiatru, arăta astfel: 

Axa 1: Tulburare bipolară I, cel mai recent episod: depresiv, 
moderat 8 

Axa 2: Tulburare de personalitate de tip borderline 

Axa 3: Fără tulburări medicale relevante 

Axa 4: Probleme psihosociale și de mediu reprezentate de: 

e Probleme cu grupul de suport primar (plecarea de acasă); 

e Probleme în legătură cu mediul social (suport social ina- 
decvat, trăiește singur). 

Axa 5. Evaluarea globală a funcționării: indicele GAF=55. 

Traducerea acestui profil psihologic în probleme de viaţă, pe 
care urma să se focalizeze psihoterapia (în cazul în care opta să 
continue), arăta în felul următor: 

Lista de probleme: 

e Reducerea trăirilor de tip depresiv; 

e Îmbunătăţirea interactiunilor șociale cu profesorii și co- 
legii și eliminarea sentimentului de izolare; 

+ Îmbunătăţirea comunicării cu rudele şi eliminarea senti- 


mentului de abandon; 
e Creșterea controlului și stabilității emoțiilor; 


e  Stabilizarea câștigurilor psihoterapeutice și prevenirea 
recăderilor. 


III. 2. Perspectiva lui Chucky 
În ședința a treia mi-a spus cum vede el situația mea. Am aștep- 


tat cu nerăbdare întâlnirea, dar m-a dezamăgit! Mi-a spus că el cre- 
de, după analizele psihologice coroborate cu analiza psihiatrului, 

că am tulburare bipolară, care apare în contextul unor eveni- 
mente stresante, pe fondul unei vulnerabilități pe care o am, 
personalitate de tip borderline și stil irațional de gândire. Tera- 
pia, dacă aș dori să o facem, ar presupune să modificăm stilul 
irațional și trăsăturile de tip borderline prin proceduri cognitive 
și comportamentale și să controlăm stresorii, prin tehnici de ino- 
culare a stresului. Practic, m-a abandonat și mă vede ca pe ori- 
care alt bolnav! 


IV. Strategia de intervenţie 
(Tehnicile de intervenţie) 


IV. 1. Perspectiva psihoterapeutului 


Fiecare problemă de pe listă urma să fie conceptualizată prin 
prisma modelului ABC cognitiv: A — evenimentul activator/stre- 
sant; B — cogniţiile iraționale și cele raționale; C — consecințele 
emoționale, comportamentale și psihofiziologice. Evident, am în- 
ceput cu prima problemă de pe listă (C): trăirile de tip depresiv, 
urmând un algoritm clasic: 

Pasul 1: Am explorat trăirea de tip depresiv: cum se ma- 
nifestă, cât de intensă este, cum îl afectează etc. 


Pasul 2: Am făcut legătura între B și C, în contextul unor 
evenimente activatoare stresante (A). 

Pasul 3: Am identificat și modificat cogniţiile iraționale. 

Cogniţiile iraționale (B) identificate am fost: 

e DEM (demandigness) — formularea rigidă și inflexibilă 
a dorințelor (dacă dorea ceva, nu concepea să nu obțină acel lu- 
cru); 

e  GE/SD (global evaluation/self-downing) — dacă nu ob- 
ținea ceea ce își dorea, avea tendinţa să se autodeprecieze și să-i 
deprecieze și pe ceilalți și/sau lumea; 

e AWF (awfulizing) — dacă nu obținea ceea ce își dorea, 
avea tendinţa de a exagera, de a considera că este cel mai rău lu- 
cru care i se putea întâmpla; 

e LFT (low frustration tolerance) — nu putea tolera situa- 
tiile în care nu obținea ceea ce dorea. 

Apelând la tehnici de restructurare cognitivă, am încercat să 
transformăm aceste cogniţii iraționale etiopatogenetice în cogni- 
ţii raționale (mecanisme de sanogeneză): 

e PRE (preferences) — formularea realistă și flexibilă a do- 
rințelor; a-ți dori să obţii ceea ce ţi-ai propus, a face tot ceea ce 
depinde de tine, dar a accepta faptul că uneori nu vei obține 
ceea ce ţi-ai propus; 

e BE (behavioral evaluation) — evitarea evaluării globale 
a sinelui, a celorlalți și/sau a lumii și focalizarea acesteia pe (a) 
acceptarea necondiționată a lor și (b) pe comportament și ele- 
mente specifice; altfel spus, o persoană nu poate să fie deșteap- 
tă sau proastă în general, ci comportamentul său este mai mult 
sau mai puțin performant; 

e BAD (badness) — atunci când ceea ce preferăm să se în- 
tâmple nu se întâmplă, acest lucru este rău și neplăcut, fără a fi 
însă catastrofal; 

e FT (frustration tolerance) — atunci când ceea ce prefe- 
răm să se întâmple nu se întâmplă, acest lucru este neplăcut, dar 
tolerabil, viața mergând mai departe. 

Tehnicile de restructurare cognitivă au fost de tip: 

e Comportamental — am utilizat prescripții comporta- 
mentale care îl activau social (îl implicau în diverse activități) și 

care determinau totodată și o restructurare cognitivă (ex. redu- 
cerea autodeprecierii); 

e Logic — am explorat întemeierea pe care se bazau cog- 
niţiile iraționale; 

e Empiric — am explorat susținerea cogniţiilor iraționale 
de dovezile existente; 

e Pragmatic — am explorat dacă cogniţiile iraționale îl 
ajută să-și atingă scopurile propuse; 

e  Metaforic— am explorat construcții alternative la cogni- 
țiile iraționale, folosind lecturile sale preferate (poezii, nuvele) 
și/sau poveștile de tip zen. 


Pasul 4: L-am învățat cum să controleze situațiile stresan- 
te prin tehnici de: (1) rezolvare de probleme; (2) inoculare a stre- 
sului; (3) antrenament asertiv. 


IV. 2. Perspectiva lui Chucky 


Între ședințele 4 și 8 am făcut împreună un plan terapeutic pe 
care l-am implementat. Planul era interesant și la început l-am 
acceptat, simțind că mă poate ajuta. Psihoterapeutul mi-a spus 
că el trebuie implementat doar împreună cu tratamentul medi- 
camentos pe care însă eu nu îl mai luam, deși lor le spuneam că 
îl iau. Din această cauză, spre ședința 7 am simţit că mi-am re- 
venit complet. Mă simțeam puternic și normal (mai târziu am 
aflat că intram în faza maniacală din cauză că nu mai luasem 
tratamentul) și nu mai vedeam sensul psihoterapiei. Ba mai 
mult, consideram că totul fusese doar o pierdere de vreme și 
i-am blamat pe toți pentru asta! 


V. Relaţia psihoterapeutică 
V. 1. Perspectiva psihoterapeutului 


Primele trei ședințe s-au derulat relativ normal. Am încercat 
să creez o atmăsferă de lucru caracterizată prin empatie, accep- 
tarea necondiționată a pacientului, congruenţă și colaborare. 
Cred că am reușit, deși simțeam un transfer psihologic pozitiv, 
la care mi-am propus să fiu atent. Transferul se referă la proiec- 
ţia inconștientă din partea pacientului asupra psihoterapeutului 
a unor patternuri psihoemoțţionale pozitive sau negative, patter- 
nuri care reprezintă modalităţi de interacțiune pe care pacientul 
le-a avut cu persoane semnificative din trecutul său (adesea din 
prima copilărie) și care nu sunt justificate de situația actuală. La 
sfârșitul ședinței a treia am simţit prima fisură în relație, atunci 
când am discutat despre conceptualizarea problemelor. „Admi- 
rația“ din ochii pacientului a scăzut brusc; asta m-a ajutat să di- 
minuez transferul pozitiv. Am crezut că nu a înţeles. Înţelesese 
foarte bine, doar că era prea puţin pentru el. L-am întrebat dacă 
are nelămuriri, neclarități, dacă îl nemulțumește ceva. Mi-a spus 
politicos că totul este în regulă. Știam că s-a produs ceva în min- 
tea lui și mi-am propus să fiu mai atent la relaţia dintre noi. În 
următoarele ședințe, relația terapeutică a urmat un traseu nor- 
mal, cu o tendință tot mai puternică de detașare a pacientului. 
Acest lucru m-a făcut să decid să discutăm deschis despre rela- 
ţia terapeutică în următoarea ședință. Acest lucru nu s-a mai în- 
tâmplat. Am primit un telefon prin care m-a anunţat, cu o voce 
agitată și agresivă, că nu mai vede rostul de a lucra împreună, 
că nu îl ajut cu nimic, că atât eu, cât și psihiatrul am abuzat de 
timpul său și de el ca persoană și că vom plăti pentru asta. Am 

știut în acel moment că s-a declanșat un transfer negativ puter- 
nic, probabil pe fondul reinstalării unui tablou maniacal (ulte- 
rior am aflat că nu-și mai luase medicaţia, inducându-ne pe toți 
în eroare). Luând legătura cu unchiul său, pentru a mă asigura 
că va beneficia de un suport social adecvat, am aflat că pacien- 
tul s-a izolat din nou de el și de mama sa, acuzându-i și pe ei că 
l-au abuzat prin faptul că l-au dat pe mâna psihiatrilor și psiho- 
logilor (plângeri împotriva lor fiind trimise și organelor statu- 
lui). I-am spus că, după părerea mea, are nevoie de tratament 
psihiatric, iar unchiul m-a asigurat că va face tot ce depinde de 
el în acest sens. Îmi părea rău, dar nu mai aveam ce face, în afa- 
ră de a-l anunţa și pe psihiatru că a întrerupt tratamentul psiho- 
logic (acesta știa deja, căci primise și el un telefon similar de 
amenințare). De asemenea, i-am spus la telefon pacientului că, 
după părerea mea, ar trebui să-l consulte urgent pe medicul psi- 
hiatru, dar el mi-a replicat că doresc să îl abuzez din nou și mi-a 
închis telefonul. Ulterior a urmat o perioadă care a reprodus 
toate scenele agresive din filmul „Chucky“. Mă urmărea pe stra- 
dă, acasă, la cursuri și conferințe. Primeam telefoane noaptea, în 
care nu vorbea, ci se auzea doar o respiraţie greoaie. M-am tre- 
zit cu plângeri peste plângeri la organele statului, la cele profe- 
sionale și cu jigniri și calomnii la adresa mea, pe care le spunea 
diverșilor colegi din țară. Evident că prima mea reacție a fost 
una de furie. Mi-am dat rapid seama, singur și din discuţiile cu 
colegul psihiatru (aflat în aceeași situaţie și supus acelorași ata- 
curi), că furia era un semn de contratr r pe care l-am con- 

rin_intervizare_ reciprocă. Contratransferul se_referă la 
proiecția inconștientă, din-paziea.psihoţerapeutului asupra pa- 
cientului, a unor patternuri psihoemoționale pozitive sau ne- 
gative, patternuri care reprezintă modalități de interacțiune pe 

care terapeutul le-a avut cu persoane semnificative din trecutul 
său (adesea din prima copilărie). Am hotărât ulterior să răspun- 
dem cu calm și profesionalism tuturor acuzațiilor oficiale și să 
ignorăm comportamentele lui problematice, dacă nu erau o 
amenințare directă la adresa siguranței noastre. Eram însă pre- 
gătit ca la cea mai mică ameninţare fizică sau calomniere repe- 
tată să reacționez cu plângere la poliție. După un timp (aproxi- 
mativ patru luni, când în mod tipic mulţi pacienți reintră în faza 
depresivă, în condiţiile în care nu iau tratament), am primit un 
telefon de la el, rugându-mă să avem o întâlnire. Știind câtă su- 
ferință produc tulburările pe care le avea, am acceptat, dar nu- 
mai după ce m-am consultat cu avocatul și în condiţiile în care 
au participat și martori. Când ne-am reîntâlnit era în fază depre- 
sivă avansată și avusese o tentativă suicidară. A izbucnit în 
plâns, rugându-ne să îl ajutăm să se lase ajutat. Ținând cont de 
istoria interacțiunilor noastre, nu puteam lucra împreună, dar 
l-am recomandat unui alt coleg, în condiţiile în care pacientul se 
angaja: (1) că va lua tratamentul medicamentos; (2) că este de 
acord să prezint istoricul problemei lui noului coleg (astfel încât 
acesta să poată monitoriza mai ușor eventualele semne ale unui 
nou transfer). Colegul meu a început să lucreze cu el după exact 
același plan psihoterapeutic pe care l-am prezentat mai sus, 
monitorizând îndeaproape tratamentul psihiatric. Monitoriza- 
rea s-a realizat prin discuţii săptămânale cu psihiatrul care îl 
avea ca pacient și care, știind că acesta i-a indus în eroare pe me- 
dicii cu care lucrase anterior, supraveghea foarte strict tratamen- 
tul medicamentos. În prezent pacientul este bine compensat, ne 
salutăm când ne întâlnim prin Cluj și mă bucur să îl văd ame- 
liorat și bine integrat în societate. 

V. 2. Perspectiva lui Chucky 


La început relaţia a fost excelentă. Eram „suflete pereche“ și 
îl divinizam, știindu-l din discuțiile studenţilor și de pe internet 
(mai târziu am aflat că asta se numește transfer pozitiv). Prima 
fisură a apărut când mi-a explicat cum vede el problemele mele. 
În loc să înțeleagă că sunt o victimă a unei lumi și a unor oameni 
nedrepți, mă vedea ca pe orice bolnav. Am hotărât totuși să con- 
tinui tratamentul psihologic în speranța că pe parcurs, stând 
mai mult timp cu el, va realiza faptul că noi doi suntem la fel. 
Am hotărât să nu iau medicamentele, fără să spun asta psihia- 
trului sau domnului profesor David (lor le spuneam că le iau). 
Am început să lucrăm pe diverse probleme dintr-o listă pe care 
am stabilit-o împreună. Făceam tot ce spunea, sperând că va de- 
veni mai apropiat de mine: mi-ar fi plăcut să ieșim împreună, să 
mergem în excursie, să-i devin cel mai bun prieten. El mă trata 
însă cu atenție, cu înțelegere, dar nimic mai mult; ca pe toți cei- 
lalți! Asta m-a iritat și treptat am început să-mi schimb părerea 
despre el (începea ceea ce am învățat mai târziu că se numeşte 
transfer negativ). Credeam că nu este atât de bun pe cât se spu- 
nea despre el, că i-a indus în eroare pe toți. Mă gândeam că voi 
avea eu grijă să afle toți asta, așa că, în ședința a opta, am hotă- 

rât să nu mai merg. I-am telefonat spunându-i că eu cred că to- 
tul este un eșec, că a abuzat de mine și că voi avea grijă să plă- 
tească, atât el, cât și colegii săi. În prima fază am făcut plângere 
la Colegiul Psihologilor din România, la poliție și la toate foru- 
rile unde există psihologi/psihiatri, atât împotriva lui, cât și îm- 
potriva psihiatrului (care încercase să mă îndoape cu medica- 
mente). Mă simțeam puternic și eram hotărât să le arăt asta (mai 
târziu am înțeles că eram din nou în fază maniacală, când totul 


pare posibil). Voiam să fiu rău, să se teamă de mine, să-i fac să 
sufere, voiam să fiu „Chucky“, păpuşa agresivă din filmul cu 
același nume. La fel de mult le uram și pe rudele mele, pe care 
le consideram complici și pe care le-am acuzat pe nedrept (așa 
cum abia acum înţeleg)! În mod surprinzător, toate plângerile 
mele primeau răspunsuri nefavorabile mie. Treptat am început 
să devin mai nesigur pe mine, mai sceptic (intram, așa cum am 
înţeles mai târziu, într-un nou episod depresiv). Asta m-a făcut 
să mă gândesc la propunerea domnului profesor David și l-am 
recontactat, rugându-l să ne mai întâlnim o dată. Mi-a spus că 
este de acord, dar că, ținând cont de acuzațiile aduse, la întâlni- 
re va trebui să fie prezenți, ca martori, psihiatrul și un alt psiho- 
log. Am acceptat, căci doream să-l reîntâlnesc și să mă ajute. 
Aveam deja un puternic sentiment de vinovăție. Când l-am în- 
tâlnit, m-a primit cu aceeași amabilitate caldă și plină de înțele- 
gere, dar am simțit și o oarecare dezamăgire. După tot ce îi fă- 
cusem... Am izbucnit în plâns, rugându-l să mă ierte și să mă 
ajute să vreau să fiu ajutat! Mi-a spus că, având în vedere cele 
întâmplate, el nu mai poate lucra cu mine, dar că, dacă doresc 
cu adevărat, mă va recomanda unui alt coleg foarte bun. A spus 
că va face acest lucru cu condiţia de a-l putea informa pe coleg 
despre istoria mea și cu condiția să mă angajez să fiu mai serios 
cu tratamentul medicamentos și psihoterapeutic. Am acceptat 
imediat, căci mă simțeam disperat! După aproximatix 30 de șe- 
dințe de psihoterapie, combinate cu tratamentul medical (pre- 
scris de un alt medic psihiatru decât acela pe care l-am „demo- 
nizat“), problemele mi s-au ameliorat, iar acum sunt relativ 
bine. Astăzi duc o viață relativ normală, îmi iau medicamentele 
(mai uit uneori, dar mă corectez rapid, pentru că îmi este teamă 
că Chucky s-ar putea „trezi“ din nou), folosesc ce am învățat în 

psihoterapie, știu că dacă reîncep problemele am la cine să ape- 
lez și mă bucur că Chucky este ținut sub control, spre binele 
meu și al celorlalți. 


VI. Concluzii și discuții; lucruri de ținut minte 
VI. 1. Perspectiva psihoterapeutului 


Indiferent de tipul de terapie, transferul şi contratransferul 
sunt uneori imposibil de evitat. Relația caracterizată prin empa- 
tie, acceptare necondiționată, congruență și colaborare are rolul 
de a bloca apariția lor. Atunci când ea nu poate fi construită în 
jurul acestor elemente și/sau atunci când pacientul este un caz 
cu tulburări severe pe Axa II, probabilitatea apariţiei transferu- 
lui (și a contratransferului) este foarte mare. Așadar, terapeutul 
trebuie să fie pregătit să facă față acestuia, fie că este pozitiv (pa- 
cientul te zeifică), fie că este negativ (pacientul te demonizează). 

Trebuie să avem o conduită de profesionist din toate puncte- 
le de vedere, dar să fim totodată pregătiți că, și în aceste condi- 
ţii, pacientul ne poate vedea altfel. Nu trebuie să uităm că nu lu- 
crăm cu „domnisoare sfi "ei uneori, cu cei mai dificili 
bolnavi psihic. În acest caz, rațiunea și adevărul nu sunt criterii 
de ghidare. Fantasma bate rațiunea, iar noi trebuie să fim pregă- 
tiți să luptăm pentru a impune adevăruri simple și evidente! 

Profesia de psihoterapeut este fascinantă. Ne întâlnim uneori 
cu cazuri pe care mintea umană cu greu și le poate imagina. Ea 
are însă și costuri și riscuri majore; unii dintre noi nu lucrăm doar 
cu copii și/sau cu „nice-neurotics“, ci cu cei mai crunți psihopați 
și/sau cu cei mai agresivi bolnavi psihic. În acest caz, trebuie să 
fim pregătiți să facem față provocărilor profesionale și/sau chiar 

legale, situații în care contratransferul poate să apară foarte puter- 
nic. Recomandarea mea este de a monitoriza aceste situații și de 
a apela la intervizare și/sau supervizare, atunci când nu putem 
face față singuri contratransferului. 


VI. 2. Perspectiva lui Chucky 


După această experiență am înțeles mai clar o serie de lu- 
cruri: | 

(1) stările mele afective exagerate sunt parte a unui tablou 
clinic; 

(2) tulburarea bipolară și tulburarea de personalitate bor- 
derline nu se vindecă, dar pot fi serios ameliorate; 

(1) dacă urmez însă tratamentul medicamentos, pot face și 
psihoterapie, iar problemele pot fi ținute sub control (cum spu- 
nea profesorul David, e ca și cu diabetul: nu se vindecă luând 
insulină, dar îl putem controla) și pot trăi relativ normal. . 

Am înțeles că reacțiile mele exagerate față de cei care încer- 
cau să mă ajute erau ceea ce ei numesc transfer: emoții fie prea 
pozitive, fie prea negative, care au legătură cu problemele mele. 
Când simt că apar din nou, mă întreb: sunt emoțiile mele justi- 
ficate de situația reală? Încerc să aplic ceea ce am învățat în psi- 
hoterapie și îmi iau medicamentele deoarece nu vreau să rede- 
vin Chucky! 

LIANA DON 


e Formare în psihoterapie pozitivă și hipnoterapie eric- | 


ksoniană 
e 17 ani de experiență în psihoterapie 
e Formator și supervizor în Asociația de Psihoterapie Po- 
zitivă și în Asociația de Relaxare și Hipnoterapie Ericksonia- 
nă/Federația Română de Psihoterapie; Asociația Europeană de 
Psihoterapie EAP 
e Deviza personală ca psihoterapeut: 
Fiecare are dorința, putinţa și obligația de a-și asuma liberta- 
tea de a iubi și iubirea de libertate, combinând creativitatea, 
curiozitatea și curajul găsirii de sine. 

Toba feminină de tinichea 


Eo De fiecare dată când sunt sunată înainte de perioada vacanței 
| de vară, deja am o stare de iritare resimțită în stomac, de parcă 
toți ar trebui să știe că nu e bine să începem procesul terapeutic 
înainte, pentru că urmează două luni în care nu ne putem întâlni, 
din cauze obiective, fiecare dintre noi având un anumit program 
prestabilit. Una peste alta, înțeleg cu dificultate că este vorba de- 
spre o problemă de „anorexie“, ceea ce o dată în plus mă exaspe- 
rează, știut fiind faptul că aceste persoane nu au de obicei niciun | 
fel de motivație autentică de a se prezenta în procesul terapeutic, 
elementul maxim de acceptare fiind doar cel de a dovedi tuturor, 
în special familiei, respectiv părinților, că nu au nicio problemă 
și dacă acest demers nu funcționează, atunci cel puțin să demon- 
streze că oricum nimeni nu poate face nimic pentru ei... Ceea ce, | 
fie vorba între noi, așa și este, doar ei înșiși fiind cei care pot 
schimba și rezolva ceva pentru ei și nici într-un caz pentru alții. | 
Deja presiunea atârna pe umerii mei, pentru că în același timp 
știam că nu este o problemă de amânat și cu siguranţă fusese ne- 
glijată destul. Dar cu mine cum rămâne? Pe unde mă aflu din 
nou? Același amestec de povară, teamă, curiozitate, provocare, 
nesfârșită durere și zbucium. de a nu fi intruzivă, dar de a fi acolo 

spre rezolvare, această dualitate complexă și impresionantă care 
însoțește această meserie. 

Evident, îmi trebuiau niște argumente semnificative ca să pot 
prelua acest caz, dar nu cum credea cel care m-a sunat, de tipul 
intervențiilor rudelor, colegilor etc., ci de tip interior, motivant, ca 
să-mi dea acel „drive“ fără de care nimic din ce mă reprezintă ñü 
capătă sens. De parcă dacă nu sunt dinamică, nu reprezint nimic. 
Oare de ce am nevoie de acest tip de dinamică contradictorie în 
mine, ca să pot afirma că asta înseamnă într-adevăr că sunt în via- 
tă? Mai probabil avea legătură inclusiv cu clienta de care era vor- 
ba... îmi transmitea implicit că nu este în viață, că își anulase via- 
fa, știind că aceste tipuri de probleme au un fundament comun, 
al „stand-by-ului“ existențial. Să fiu oare și eu pe undeva tot a 
lo? Bună întrebare... și acum, în timp ce scriu aceste rânduri, mă 
pot surprinde zâmbind la această dilemă, pentru că mi-e foarte 
Clar că încă nu am rezolvat-o și probabil nici nu mai sper să se în- 
tâmple acest lucru, realizând, probabil, pe parcursul multor ani 
de terapie, că de multe ori nici măcar nu este important, că rezol- 
varea lucrurilor nu stă în mod necesar în ceva faptic sau decizio- 
nal, ci doar în a-ţi pune întrebări și a le permite să existe în tine și 
în același timp alături de tine, tocmai pentru a le putea discuta cu 
alții.... pentru că, nu-i așa... „dacă există două persoane, fiecare 
având un măr pe care îl oferă celeilalte, fie ămâ că un 
măr, dar dacă fiecare dintre ele are o idee şi le schimbă între ele 
atunci fiecare rămâne cu două idei“. Iată deci cum se desfăşoară 

procesul de îmbogăţire și nici măcar nu contează, într-o primă 
fază, dacă aceste noi idei sunt bune sau rele, ci doar că există și re- 
ușesc cel puţin să-ți schimbe punctul de vedere și să te așeze cu 
acel micrometru mai la dreapta sau la stânga decât fuseseși iniţial 
pentru a reuși cel puţin să experimentezi, dacă nu în mod nece- 

sar să schimbi, ceva ce este nou pentru tine. Exact aşa stau lucru- 
rile și în psihoterapie în etapa inițială: să schimbi luilalt 
de vedere sau cel puțin să oferi o viziune diferită asupra aceleiași 
probleme. Insist să punctez că nu este neapărat o viziune mai 
bună ai rea, ci iferită. 

Deseori mă întreb de unde vine oare la oameni dorința de a 
cataloga neapărat faptele, experienţele, trăirile într-o categorie 
din două antagonice: bun-rău, frumos-urât, vesel-trist, alb-ne- 
gru? Graba aceasta de a ne oferi elemente de siguranţă ne aduce 
atât nouă, cât și implicit clienților noștri un demers mai dificil 
când evenimentele sunt gata etichetate; întâi trebuie dezafectată 
certitudinea conotaţiei pozitive sau negative și abia ulterior ana- 
lizată pur, necontaminat, pentru ca demersul conotaţiei de orice 
tip să fie rezultatul unui demers de trecere prin decizia persona- 
lă asupra percepției inițiale și nu doar prin percepția însăși. Sigur 
că unii ar putea să reproșeze acestui demers faptul că în acest 
mod am reduce importanţa inconştientului în reactivitatea și ela- 
borarea deciziilor, dar menţionez că percepția rămâne subiecti- 
vă, deci implicit prezintă conotații instinctuale și emoționale, 
care se iau și ele în egală măsură în calcul, odată cu analiza ante- 
decizională. 

Evident că mi-am amintit, pentru a mă motiva, că eu sunt cea 
care am ales această meserie, nu ea m-a ales pe mine, și că am 
avut șansa de a alege, spre deosebire de mulţi oameni, o meserie 
care mă pasionează, nu mă plictisește niciodată, mă ţine în priză, 
mă ţine vie și nu pot anticipa niciodată deznodământul, dar ce 
plăcut este să fii alături de cineva când reușește să se găsească și 
să se descopere pe sine. Ce poate fi mai îmbogățitor pentru o per- 
soană, decât să aibă privilegiul de a asista la această nouă naște- 
re... de data aceasta asumată, dorită, autodeterminată, care să 

deschidă perspective de atingere a unor scopuri și rosturi prede- 
terminate în procesul terapeutic. 
lată și ziua și ora primei întâlniri, amestec de curiozitate și 

angoasă, legate în special de maniera în care aș putea reuși să 

atrag persoana în procesul terapeutic, având în vedere că face 
parte din „micuțul“ lot de clienţi cu probleme care nu doresc nici 
în ruptul capului să vină în terapie, simțindu-se chestionați, ju- 
decați, criticaţi, bagatelizaţi, experienţe cu care vin de obicei din 
lumea exterioară, care „a avut grijă“ ca nu cumva să nu fie aco- 
lo cu tot ce înseamnă condiționare negativă. 

În același timp știam și simțeam pe undeva că de această pri- 

mă ședință, de curajul abordării ei, de atitudinea empatică, de 
acceptare necondiționată și congruență, dar nici într-un caz de 
compasiune sau milă, va depinde viitorul nostru comun spre 
„binele“ ei. De asemenea, de asigurarea mediului securizant, 
dar responsabilizant, care să nu preia din elementele pe care ea 

vrea să le arunce asupra ta ca să le rezolvi în locul ei, pentru a-ţi 

dovedi — dacă vei cădea în această plasă — că nimic din ce poţi 
să sugerezi nu conduce la nimic, pentru a lucra la demolarea te- 
rapeutului exact așa cum a reușit să se demoleze de-a lungul 
timpului pe ea însăși, atât mental, cât și fizic. Era să uit confi- 
dențialitatea, care desigur este implicită în terapie, dar este ne- 
cesar să fie reasigurată, cu atât mai mult la pacienţii anorectici 
sau cu tulburări de comportament alimentar, mai ales în raport 
cu propria familie... și aici apare elementul surprinzător, pentru 
că este nevoie întotdeauna de el, nu-i așa, că altfel ce ar fi viaţa, 
fără posibilitatea de a fi surprins? Întotdeauna acest moment 
este unul cheie pentru mine în „cucerirea“ pacientului nemoti- 
vat, pentru a continua procesul terapeutic și după prima ședin- 
tă. Simte că pentru prima dată cineva ia atitudine fermă în rela- 

ţia cu părinţii, că va avea un spaţiu și un timp numai ale Jui, la 
care nimeni și niciodată nu va avea acces în afară de el și că dacă 
va simţi vreodată nevoia să accepte pe cineva în acest spațiu, 
atunci acest fapt se va derula la cererea lui și cu el de faţă. Res- 
pect? Cine l-a mai respectat până acum? Cine i-a mai oferit inti- 
mitate necondiționată? Începe să capete sens, se-ntinde plasa de 
păianjen pentru susținerea mersului pe sârmă. | 
În timp ce scriu aceste rânduri, îmi amintesc de minunata 
scenă de la debutul filmului pe care-l iubesc atât de mult al lui 
Bob Fosse, „All that Jazz“, alegorie divină a morții, referitoare la 
ideea pe undeva comună a vieții asociate cu mersul pe sârmă, 
aici fiind particular tipul de abordare a mersului, într-un echili- 
bru precar, care este susținut numai de tine însuți, indiferent m 
calea pe care mergi, știind că dedesubtul tău ar trebui probabil 
să fie acea plasă de susținere, dar nu te poți asigura nicicum că 
este acolo, tocmai pentru că dacă privești în jos, s-ar putea să te 
dezechilibrezi și să cazi și pentru că nu ai nicio certitudine că te 
va și susține și chiar dacă o va face, habar nu ai cât timp. În ac- 
cepţiunea că toate condiţiile căderii și implicit ale susținerii simit 
îndeplinite, oare pe unde să te întorci pe sârmă şi ce resurse > 
foloseşti pentru a te întoarce? O dată în plus, înţeleg rosturi e 
evenimentului psihoterapeutic în viața fiecărui om, care rezultă 
din acest demers metaforic, care necesită multe drumuri de tip 
du-te-vino până la obținerea acelui echilibru care să fie instabil, 
dar care să te poată menține pe sârmă. TAR 
După cum m-am aşteptat, secretara mă informează că în sala 
de așteptare se află trei persoane, respectiv clienta flancată de cei 
doi părinţi, confirmându-mi senzațiile de alienare, detașare, în- 
străinare care se succed uneori în familii din prea multă dragoste 
manifestată prin preluarea de către cel „matur“ a responsabilități 

cunoașterii noțiunii de „bine în viață“ în locul celui iubit, dar mo- 
mentan tulburat. 

Deci iată-mă în sala de așteptare a cabinetului meu, urmând 
să invit clienta în cabinet, însoţită de cei doi părinţi, care mă pri- 
veau plini de solicitudine și speranță, cu expectaţii de tipul: „Am 
înțeles că sunteți singura persoană care mai poate face ceva pen- 
tru fiica noastră, facem orice ne cereți și tot ce ne cereți, numai să 
ne-o redați...“. Vouă sau ei? — mă întrebam... Am împlinit din- 
tr-odată 150 de ani, mă simțeam matusalemică, atotștiutoare, 
apăsată de responsabilitatea întregilor speranţe, nu mai puteam 
respira, totul devenea apăsător și chinuitor. Știam cât de greu va 
fi și cât de greu le va fi lor să respecte ceea ce urma să le comu- 
nic, din primul minut, sec, în timp ce se îndreptau destul de se- 
nini, alături de fiica lor, spre intrarea în cabinet. Deci am fost ne- 
voită să le comunic că drumul alături de fiica lor se oprește aici 
şi că voi discuta doar cu ea, ceea ce a făcut ca fata să ridice capul 
înfipt în pământ până acum, derutată. l-am văzut ochii pentru 
prima dată, derutați și hăituiţi, cu privirea pierdută undeva în 
„Nimic“, acel nimic interior și exterior, de parcă plutea în impon- 
derabilitate. M-a zărit. Nu a avut nicio tresărire, dar era un rezul- 
tat fenomenal pentru mine faptul că a ridicat privirea... simțeam 
că vom putea fi împreună pe drumul acesta chiar dacă ea nu re- 
alizează asta deocamdată. Nici măcar nu am simțit rezistența, ci 
doar indiferența, detașarea, ceea ce mă sperie întotdeauna ma 
mult să regăsesc la pacienți. Prefer de mii de ori mai mult dispe- 
rarea, zbuciumul, furia, angoasele, dar nu răceala și înghețarea. 
Acesta este unul dintre motivele pentru care mi-e așa de greu să 
lucrez cu anorecticele; sunt altundeva. Iar faptul că eu nu știu 
unde sunt pare nerelevant în raport cu faptul că nici ele nu știu. 
Clienta mea avea un aer ofelian și totuși ancorat în realitate, mai 


probabil tocmai pentru a fi pregătită în orice moment pentru 
„atacul“ care se va îndrepta asupra ei. Părea extenuată de multi- 
plele consulturi pe care deja le efectuase pe parcursul a șase luni 
și care nu conduseseră la niciun rezultat. Am întrebat-o timid la 
ce rezultat se aştepta ea și cum se aștepta să se producă? Aștep- 
tând? A privit prin mine spunându-mi că nu înțelege întrebarea. 
Eu în schimb am înțeles răspunsul. 

Sigur că părinţii au insistat să-mi descrie ei simptomatologia 
pentru că „ei știu mai bine ce se întâmplă“. Întotdeauna când se 
ivește această frază stau și mă întreb oare ce părere trebuie să ai 
despre tine însuţi ca să poți crede că știi mai bine ce simte sau 
gândește altcineva? Din păcate, cunosc chiar unele exemple de 
terapeuţi cărora li se pare că și ei știu mai bine ce gândește clien- 
tul, ceea ce mă îngrozește, pentru că pe părinţi măcar nu te poți 
supăra, având în vedere transferul afectiv al acestora în relaţiile 
emoţionale... dar terapeutul? Tocmai cel care se califică atât de 
mulţi ani prin formare ca să poată să fie de acord cu faptul că 
niciodată nu va ști mai mult decât clientul, cel puţin acest lucru 
trebuie învăţat, dacă nu resimţit. Să fie de vină nevoia de pute- 
re sau cea de grandoare, sau cea de certitudini ale terapeutului 
despre el însuși? Lucrez deseori pe această problemă în grupu- 
rile de supervizare pe care le conduc, dar nu am reușit încă să 
înțeleg pe deplin acest proces. În schimb, ceea ce mi-au transmis 
părinţii prin atitudinea lor a fost, conform așteptărilor mele, ne- 
voia acestora de control și de deculpabilizare... de parcă ar fi ci- 
neva de vină. Un alt concept deseori folosit și resimțit înainte de 
a fi clarificat, cu consecințe adesea dezastruoase asupra echili- 
brului personal, dar voi reveni asupra acestui fapt. 

În fine singure... fiecare în singurătatea ei... a mea să fie oare 
cea a „alergătorului de cursă lungă“? Dar să-mi amintesc că nu 

pentru mine mă aflu acolo. Dar nu intervin... o las pe ea să des- 
chidă subiectul. Tăcere... apăsare... sunetul asurzitor al tăcerii... 
am surzit cu totul... sper să nu și orbesc căutându-i privirea care 
nu se mai ridică. În final, o întrebare: „Ce doriţi să vă spun?“ 
„Orice simți că poți sau vrei, nimic din ce crezi că trebuie.“ A mi- 
jit un surâs sceptic în colțul gurii și a început să-mi descrie com- 
poriamentul ei. „Eu sufăr de anorexie, vărs de aproximativ 
7 până i i ănânc, nu mă pot abtine în ra- 
port cu alimentaţia...“ Aproape că am fost dezamăgită că vor- 
beam chiar atât de direct despre asta, mă așteptam inițial la ne- 
gări, rezistenţe, defense grele și când colo am primit pe tavă, sec, 
rece și organizat, totul, cel puţin la nivelul aparenţelor, cu excep- 
ţia unui diagnostic greșit pe care evident și l-a însușit de la unul 
dintre consulturi. Simţeam ceva suspect, în afara inautenticității 
emoţionale la care de fapt mă așteptasem. De parcă acest com- 
portament devenea însuși mecanismul defensiv în fața unuia 
mult mai lăuntric, mai profund și mai dureros. Indiferent că era 
așa sau chiar își asuma problema (fără elemente de culpabiliza- 
re), a reușit să mă surprindă și am simțit declicul transferențial 
dinamic al apartenenţei mele la acest proces care începea să se 
construiască. Desigur că o altă surpriză a fost cea diagnostică: în 
urma descrierii comportamentului alimentar, acesta s-a dovedit 
a fi încadrabil în tipicul bulimiei și nicidecum al anorexiei. 

Era o adolescentă care se alimenta compulsiv, se culpabiliza și 
apoi vărsa spontan, de aproximativ... și acum țineţi-vă bine... 
douăzeci de ori pe zi. Fusese la tot felul de medici, la tot felul de 
nutriționiști, psihologi, vraci, biserici. Mai mult dusă decât ple- 
cată, mai mult supusă decât convinsă. Nici acum nu era altfel, 
dar cel puţin putea vorbi singură despre ea. Evident că i-am ga- 
rantat din nou că acest cabinet poate deveni locul în care poate 

începe într-adevăr să intre în relaţie cu ea însăși, așa cum proba- 
bil că nu făcuse până acum, și că decizia de agi modifica saunu 
acest comportament îi aparține, dar măcar să știe că ea doreşte să 
continue acest lucru și că nu trebuie ca acest comportament să o 
controleze pe ea, pentru că „presupun că îți place să deții contro- 
lul atât asupra lucrurilor, cât și asupra ta, și tot ceea ce faci este 
perfect“. „Cum adică? Eu totdeauna sunt criticată în raport cu 
sora mea mai mică... E adevărat că fac m ine, mai 
ales şcoala, dar din cauza acestui i ma 
critică de ic altceva decât această roblemă. 
„Pot să te asigur că și acest comportament îl faci perfect, 
că ai reușit să ajungi exact la greutatea la care ai dorit (37 kg a 
171 cm înălțime!!!) și puţini oameni reușesc să aibă atâta voinţă. 
Intervenţia paradoxală și-a atins scopul, clienta fiind extrem 
de contrariată, dar în același timp satisfăcută că în fine cineva este 
de acord cu ea, ceea ce mi-a și comunicat. Sigur că am completat 
că în procesul nostru terapeutic nu greutatea. pe „Galei și-a E: 
ne deranjează, ci calea pe care a ajuns să atingă acest dezi =: 
Deci, implicit, dacă vom găsi o cale alternativă de a menţine aces 
beneficiu al simptomului, atunci cu siguranţă își va putea menfi- 
ne „look-ul“ fără să mai fie necesar să recurgă la vărsătură, deci 
implicit va controla „input-ul“, și nu „output-ul“, care nu va mai 
fi necesar dacă va controla cât mănâncă. A pufnit-o râsul și mi-a 
spus: „Sunteţi prima persoană care spune unei persoane slabe că 
trebuie să țină cură de slăbire“. Ce frază eliberatoare: deci avem 
și umor. Mi-a comunicat foarte încântată și eliberată ideea că ma- 
joritatea o forța să mănânce și implicit să se îngrașe, ceea ce a sim- 
țit ca periculos din partea tuturor specialiștilor pe la care se pe- 
rindase. l-am spus că e liberă să preia controlul asupra 
alimentației și să creeze strategii alternative posibile de obținere a 

obiectivului propus, ceea ce a și făcut cu o rapiditate uluitoare, 
pentru început la nivel de posibilitate. Știam că nu va fi așa ti 
dar ea a căpătat motivaţia și speranța că va putea schimba ce a 
dori fără să-i impună cineva nimic. Eram împreună. 

: Am realizat că progresiv putem trece în prima etapă de mun- 
că terapeutică, respectiv cea de creare a alianţei terapeutice, baza- 
tă în principal pe tot ceea ce va însemna transfer-contratransfer, 
congruenţă, empatie și acceptare necondiționată, conform prinde 
piilor rogersiene legate de terapia centrată pe client. Odată cu ur- 
mătoarele ședințe, pasul de observare-distanțare începea să cape- 
te contur pe parcursul structurării interviului, doar că simțeam că 
devine mai degrabă observare-atașare, observare-confruntare 
observare-tatonare. Ceea ce devenea tot mai contrariant pentru 
mine erau seninătatea și sinceritatea nemotivantă cu care aborda 
subiectul problematic... îmi transfera o nonimplicare, de aștep- 
tat de altfel, dar în același timp o bagatelizare a problemei și im- 
plicit o bagatelizare a ei însăși, de parcă era o caricatură grotescă 
a ceea ce fusese sau ar fi putut deveni până în acest moment. Ca 
atare, am simțit nevoia să șochez ca să o pot responsabiliza în ra- 
port cu situaţia și pentru a reuși să realizeze că această problemă 
nu este separată de ea, ci este integrată în ea, acestea nefiind 
două lucruri diferite despre care putem discuta la un „small 
talk“. Simţeam că poate duce adevărul și că probabil toată Jumea 
s-a sfiit să i-l spună tocmai pentru că era extrem de dur și de 
crud. Nu mint niciodată clienții, știind cât de important poate să 
fie acest lucru în raport cu autenticitatea terapeutică și umană, la 
urma urmei, dar nu aș vrea cumva să mă suspectaţi că în viața 
mea personală nu am mințit, nu mint și nu voi minţi. Evident că 
5 să fac acest lucru și mi-l asum în egală măsură, mai greu este 
când mă mint pe mine însămi și nici nu realizez acest lucru, și 


uneori este și mai grav când, după ce încep să realizez că mă 
mint, continui să fac acest lucru cu toate strădaniile de a mă opu- 
ne acestui dezastru. Similitudinile cu clienta mea și nu numai 
sunt întotdeauna devastatoare, dar au mari beneficii în ceea ce 
privește oportunitatea pe care ţi-o dau astfel de trăiri la nivelul 
destigmatizării autentice a oricărui client și în egală măsură la 
ruperea acelor graniţe absurde de tipul „Ei“ și „Noi“. 

Deci am riscat, dar nu am minţit când am întrebat-o dacă știe 
spre ce poate conduce acest tipar de viaţă în timp, nedelimitând 
noțiunea de „timp“, dar lăsând să se subînțeleagă că nu este prea 
departe de momentul actual. Evident că este extrem de greu ca 
la 16 ani să poți da un răspuns la o astfel de întrebare și, după 
multe momente de tăcere, ca un bun terapeut ce era însăși clien- 
ta (pentru că noi știm că clienţii noștri sunt propriii specialiști în 
terapie), m-a rugat pe mine să-i spun pentru că nu s-a gândit 
niciodată la această întrebare și nici la ideea că timpul ar putea 
schimba ceva în raport cu această problemă sau chiar cu ea în- 
săși, cu toate că era evident că răspunsul plutea în mintea ei, dar 
era extrem de dificil de pronunţat, evident fiind încă în starea de 
„criogenie“ (frozen), iar ea spera să îl lase acolo până se va hotă- 
ri să facă ceva pentru a reveni la viață. Confirmarea posibilității 
morţii a fost cea care a reușit, unii ar spune paradoxal, să o facă 
să se dezmeticească, să se motiveze, să-și pună probleme de asu- 
mare de timp, de respirații, de emoții ca să ia cunoștință că exis- 
tă, că fiinţează pe acest pământ alături de ea însăși și de aspirați- 
ile ei. Iată, o dată în plus, cum ideea eventualității morții este, în 

mod aparent paradoxal, generatoare de viaţă. 

Dar oare care puteau fi motivele pentru care clienta mea să se 
fi îndepărtat de ideea de a-și asuma trăirea emoțională a vieții 
și, nu în ultimul rând, corporală? Ce putea să o facă să-și doreas- 

că atât de pasional să se „umple“ de viață și de satisfacția trăirii 
depline a acesteia prin sublimare (prin alimentaţie), pentru ca în 
secunda imediat următoare să se autopedepsească deșertând tot 
ce îi generase satisfacție (prin vărsătură), de parcă nu ar fi avut 
dreptul la ceva plăcut, de parcă nu putea să se mulțumească cu 
acest tip de „plin“? Trebuia să rămână goală și să elibereze pe 
această cale alternativă tot ce nu putuse să elibereze Până acum, 
tot ce nu putea exprima la nivel verbal, dar trebuia totuși să ex- 
ternalizeze, atât de multă frustrare, furie reprimată, cuvinte ne- 
spuse sau care ori de câte ori au fost spuse nu au fost înţelese, ci 
doar auzite de cei dragi, fără să capete sensul expectat? Proba- 
bil că această alternanță de cupluri de ambivalenţe, plăcere-du- 
rere, satisfacție-dezamăgire, dorință-angoasă, împlinire-culpă, 
derulate în aceeași ordine, era singura care îi mai dădea de știre 
că trăiește, de aceea era necesar ca acest lucru să se deruleze 
uneori de până la 20 de ori pe zi. Se confirma senzaţia inițială a 
beneficiului secundar al simptomului, de care afirmativ dorea 
să se elibereze în mod conștient, rațional, dar care la nivel incon- 
știent deţinea puteri benefice de confirmare a existenței sale și 
menținându-și viața susținând că „nu are cum să moară în con- 
dițiile în care mănâncă atât de mult“ (interesant, tocmai am dis- 
cutat că și „nouă“ ni se poate întâmpla să ne autoamăgim, doar 
că metodele sunt diferite, nu-i așa), dar pierzând din vedere 
că-și arunca totul din ea tocmai pentru ca nu cumva să se poată 
raporta la viața în libertate. Acest comportament devenise sin- 
gura cale de comunicare, prin singura metodă pe care o putuse 
găsi inconştientul pentru a simţi corporal ceea ce emoțional 
nu-și putea permite să simtă, nu știam încă din ce motive. 
Am realizat dintr-odată că nu se poate pune problema să-și 
dorească să simtă din nou diversitatea tipurilor de emoţii care al- 

cătuiesc ideea de a fi în viață, cum ar fi să-ți poți permite să simți 
bucurie, tristeţe, iubire, ură, teamă, furie, relaxare, tensionare, 
dorinţă, obligație, care, trăite toate împreună, pot oferi complexi- 
tatea ce îţi confirmă că ești viu, că simți, exiști. sigut că nu puțini 
sunt oamenii și/sau clienții care consideră că, pentru a putea 
afirma că ai o viață bună, este necesar să fii fericit permanent. 
cazul în care așa ceva ar putea fi posibil, și am avea parte pe par- 
cursul vieții doar de bucurie, iubire, extaz, relaxare, mă întreb 
atunci cum le-am mai putea aprecia ca existente, din moment ce 
ar deveni obişnuite, comune. Tocmai din acest motiv avem nevo- 
ie de trăiri antagonice, pentru că cele neplăcute pot da valoarea, 
motivația și dorința de a le face pe cele plăcute să apară, luând 
în calcul în egală măsură că situațiile neplăcute generatoare de 
emoții negative îți pot oferi experiențe valoroase, deoarece poți 
determina foarte exact care sunt tipurile de greșeli pe icare ti le 
poți reproşa, tocmai pentru a nu le mai repeta. Nu am văzut nici- 
odată oameni sau societăţi care să se dezvolte, să evolueze în pe- 
rioadele de automulțumire și autosatisfacție pe care evident că 
nimeni nu-și dorește să le modifice, fiind atât de încântătoare. 
Perioadele de zbucium, zbatere, suferință, frustrare, angoase, fu- 
rie, dubitaţie sunt cele care te fac să aluneci în profunzimile tale, 
pentru a găsi acolo resursele creatoare, curajul de a le folosi și cu- 
riozitatea de a le experimenta, pentru a putea progresa pe scara 


spiralată evolutivă. De aceea deseori susțin necesitatea trăirii suz 
ferinţei, ca dintre căile ifi volutie și dezvoltare. 


timp ce făceam aceste remarci, căutam căi prin care să ajungem 
la acele puncte generatoare de suferință, care probabil nu fusese- 
ră consumate până în momentul de față, știind în același timp că 
toți cei din jur nu au căutat să-i ofere nimic altceva decât motive 
de bucurie, fericire și satisfacţie, celebrele fraze de tipul „îi 

oferim tot ce-ţi dorești, numai să fii fericită”. Se pare că nimeni 
nu-și dorea să-i permită să fie nefericită sau chiar tristă, dacă asta 
era necesar sau dacă îi genera mulțumire, pentru a-și putea trăi 
autentic starea reală și firească în raport cu o posibilă psihotrau- 
mă în trecutul ei. De aceea nu s-a simțit băgată în seamă, pentru 
că a te băga cineva în seamă nu înseamnă să-ți ceară să fii fericit 
și să-ţi și reproșeze, dacă este posibil, că nu ai niciun motiv să fii 
altfel, deoarece pe lume sunt atât de multe persoane cu proble- 
me mult mai grave (de parcă există o scală pentru situații în care 
îţi poţi permite să suferi și altele în care îți este interzis, individul 
și conceptele acestuia despre fericire fiind extrem de diferite și 
individualizate), sau dacă totuși îți sesizează tristețea, să-ți spu- 
nă senin fraze de genul „timpul le rezolvă pe toate”. 

Să te bage cineva în seamă se referă în special la oferta accep- 
tării stării tale ca fiind personală și, ca atare, autentică și a o res- 
pecta, chiar dacă nu-i convine foarte mult. Acest lucru nu se în- 
tâmpla până acum în viața clientei mele, dar simțeam împreună 
că suntem pe calea de a ne putea permite să generăm acel senti- 
ment atât de dramatic care a făcut-o să-și îngheţe cu totul emoţi- 
ile pentru a putea supraviețui. Mă simt nevoită din nou să fac o 
remarcă referitoare la cauzele atât de des vehiculate legate de tul- 
burările de comportament alimentar, în special la trendul fizic al 
adolescentelor, care toate visează să devină fotomodel, dezidera- 
te care conduc la modelul atractivității satisfăcut prin numărul de 
kilograme. Nu era cazul de așa ceva, cu toate că avea modificări 
de schemă corporală, susținând că se considera plinuță și era ne- 
mulțumită de look (clienta având 37 kg la o înălțime de 171 cm). 

Pe tot acest parcurs, clienta mea se lupta cu ea însăși, progresa 
timid, se dezvolta și la un moment dat mi-a comunicat: „Nu mai 


am nici ciclu de ceva vreme, sunt împietrită, nici femeie nu voi mai 
DEE, Sunt unpietrită, nici femeie nu voi maj, 

fi şi evident nici copii nu o să pot face, nimeni nu mă vrea, nimeni 
nu mă place, sunt pedepsită pentru greşelile mele şi de fapt mici ny 
cred că merit mai mult”. Conflictul bazal își anunța intrarea în sce- 
na terapeutică, realizând implicit spargerea amorțirii emoționale, 
așa că am apăsat, ehiar dacă știam că voi produce suferință, pe pe- 
dala „dezghețării“ emoțiilor negative și a arderii intense alor până 
la nivel de cenușă, pentru ca apoi să poată renaște (prin reframing) 
ca pasărea Phoenix din propria cenușă, eliberată de cutumele tre- 
cutului. Devenise evidentă necesitatea de a accesa inconştientul 
clientei prin tehnici hipnotice regresive, în căutarea acelui copil in- 
terior care este acum sub protecția adolescentei care a devenit. 

În urma acestui demers s-a derulat un element catharctic de 
identificare a unui conflict bazal semnificativ de tipul unui abuz 
sexual care a survenit în fragedă copilărie, regăsind acel copil ră- 
nit în interiorul corpului său. Și unde altundeva ar fi putut fi si- 
tuat decât în interiorul stomacului, ghemuit într-o poziție fetală 
(deci nenăscut?), culcat pe curbura acestuia, tăcut, terifiat, îngro- 
zit, incapabil de a se apăra sau a le comunica celor dragi sa 
petrecut. „Acum îmi dau seama ce s-a petrecut atunci, dar nu în- 
teleg cum de am putut uita... și de ce nu am făcut legătura până 
acum? De aceea evit cât pot să mă apropii de băieţi, cu toate că 
am simpatii și chiar dorința de a avea un prieten, dar am Gatit 
că doar pentru că sunt timidă și ceilalți nu mă plac, ii mă 
invidiază că învăţ și arăt bine. Preferă să nu mă abordeze. | 

Revelația descoperirii acestei amintiri „pierdute“ a determi- 
nat, pe lângă beneficiul siptomului de a comunica pe o cale al- 
ternativă toată greața metafizică sartriană externalizată ca ma- 
nieră de echivalare a durerii și suferinței, un nou beneficiu, 
aparent greu de înțeles și acceptat inițial la nivel conştient, legat 
de calea pe care inconștientul a găsit-o de a nu-i permite să de- 

vină „femeie“, pentru a rămâne „fetiță“, ceea ce o va scuti pe vi- 
itor de tot ce înseamnă „corvoada de a deveni femeie“. Nici că 
se putea mecanism protectiv mai bun, care justifica implicit în- 
treținerea simptomului, cu toate că afirmativ își dorea un prie- 
ten, ca să nu-i spun iubit. Un alt simptom care a venit în confir- 
marea acestei teorii a fost faptul că nu mai prezenta de doi ani 
cicluri menstruale, ceea ce confirmă la nivel simbolic că și-a în- 
trerupt ciclul feminității, respectiv al posibilității de a se împlini 
ca femeie prin virtuala sarcină care să conducă la nașterea unui 
copil. Momentul în care ciclurile s-au reluat mi-a confirmat că 
suntem pe urcușul valului și că putem spera ca aceasta să per- 
mită organismului ei să câștige și în greutate, evident până la ni- 
velul pe care l-a stabilit iniţial ca limită superioară acceptată. 
Abia acum, după ce clienta a înțeles mecanismul cauzal psiho- 
dinamic de generare a simptomelor, am simţit claritatea și dorin- 
ţa acesteia de vindecare, cu toate că suferința era generată în 
același timp, dar nu mai era înghețare, anulare, indiferenţă, deta- 
șare. Era înapoi în viaţa ei, fremătând de dorinţe, măcinată de su- 
ferințe, dar și de speranțe. „Încep să simt din nou, dar sunt senti- 
mente contradictorii, permise și nepermise, care mă amețesc, mă 
copleșesc și reușesc să umple acel gol pe care l-am resimțit atât de 
mult timp și pe care am încercat să-l acopăr aruncând mâncare 
peste el, dar de fapt doar mi-am hrănit golul și l-am întreținut să 
rămână la fel. M-am autosabotat. M-am săturat de toate și vreau 
să pot să simt tot ce e de simțit în viaţa asta. De aceea amestecam 
mâncărurile și nu mă puteam opri din ele, pentru că-mi imagi- 
nam că asta îmi aduce satisfacție și mulțumire, dar de acum o să 
mănânc foarte mult și tot timpul, dar nu mâncare, ci o să mănânc 
toate experienţele pe care mi le dă viața și o să-mi permit să simt 
tot ce este de simţit pe pământ. Nu îmi mai este frică să simt, îmi 
este frică să nu ajung iar să nu mai simt...“ 

A devenit puternică, autodeterminată și necondiționată, ceea 
ce mi-a generat un profund respect, pentru că îți trebuie o iiare 
putere și voință să reușești să te anulezi atât de semnificativ incât 
să-ţi faci rău de 20 de ori pe zi și să te pedepsești pentru „vina 
de a fi fost acolo în acea zi. Venise momentul legat de nevoia de 
deţinere a controlului asupra ei și de imposibilitatea de a-și putea 
permite măcar ideea de a-și pierde controlul, cu toate că pierdea 
controlul zilnic în timp ce se alimenta și îl deținea paradoxal 
atunci când vărsa, deoarece aceasta îi asigura acel beneficiu de a 
nu-și permite să devină femeie, având în vedere că drumul femi- 
nităţii era presărat cu pericolul de a fi abuzată la orice pas, con- 
form anticipării posibilităţii repetării experienţei primare suferite. 
Exprimarea furiei ar conduce la ideea pierderii controlului, dar și 
la o sinceritate periculoasă din punctul de vedere al posibilității 
de a fi judecată de ceilalţi, pe când trăirea anxietății ar conduce la 
ideea deţinerii controlului și implicit la acea tăcere care este dese- 
ori confundată cu obediența, în ritualul căreia a fost crescută și 
care nu este vizibilă în exterior (pentru cei care nu au ochi). Cert 
este că trăirea anxioasă era de preferat celei impulsive, agresive, 
tocmai pentru a deţine controlul care îi putea da falsa senzație că 
este puternică și sigură pe ea. Dar este oare posibil să deţinem 
controlul? Dacă ar fi posibil, ar însemna că putem anticipa viito- 
rul, ceea ce știm cu toţii la nivel de truism că nu este posibil, chiar 
dacă uneori ni se pare că l-am deținut. Nemaivorbind că dacă, 
prin absurd, am reuși să-l deținem, la ce ne-ar ajuta? Amintiţi-vă 
cât de tensionați vă simțiți atunci când deţineţi controlul. Oame- 
nii doresc de obicei să fie relaxaţi, detensionați și să experimente- 
ze senzaţii plăcute, liniștitoare. Acestea se pare că sunt asigurate 
de momentele de pierdere a controlului, nu de cele de deţinere a 
lui; atunci când ne permitem să pierdem controlul ne simțim re- 

laxaţi, detașaţi, explorând senzaţii de eliberare și sublim. Din 
acest motiv, mă întreb deseori de ce doresc oamenii ceva ce nici 
măcar nu le face plăcere, ceva ce îi limitează, îi îngrădește, le fură 
libertatea și implicit îi face dependenți, indiferent la ce tip de de- 
pendenţă ne referim (de la cea alcoolică până la cea de televizor, 
prieteni, alimentație, iubire etc., nu că vreo dependenţă ar fi mai 
ușor de dus decât alta). De aceea, necesitatea implicită devine să 
putem să atingem niveluri ale libertăţii, dar care să nu devină una 
de tip anarhic, ci una asumată, și odată ce acest fapt se petrece im- 
plicit la nivelul inţial al deciziei interne care se derulează înainte 
de acţiunile noastre, acestea vor conduce la posibilitatea deţinerii 
controlului asupra pierderii controlului sau a pierderii controlate 
a controlului. Atingerea acestui nivel al libertăţii nu face în mod 
necesar viața mai simplă, dar cu siguranţă o face mai asumată și 
autentică emoțional, ideativ și comportamental, acest fapt condu- 
când clienta pe o cale dificilă, dar plăcută tocmai pentru că va pu- 
tea permite oricărui sentiment sau emoție să apară, însă nu ori- 
când, ci doar atunci când libertatea personală va selecta ce nevoi 
are, spre ce dorește să se îndrepte principial și personal. 

Mai probabil este că vă doriţi un tip de deznodământ faptic 
care să se încununeze cu un fel de happy-end, dar pentru mine nu 
există happy-end-uri, ci mai degrabă „happy-start“-uri, ca atare, 
cu toate că, de obicei, după încheierea procesului terapeutic nu de- 
ţii informații despre maniera în care s-a derulat faptic viața clien- 
tului, pot să vă destăinui că lucrurile merg la ora actuală mult mai 
bine, clienta asumându-și progresiv, încă din perioada terapeuti- 
că, diverse căutări de implicări afective. Distorsiunile alimentare 
au fost reduse semnificativ, mai concret existând momente de rea- 
pariție a comportamentului bulimic, însă doar în relaţie directă cu 
o traumă și întotdeauna printr-o liberă decizie de a permite deru- 

larea până la capăt a acestuia sau de câte ori stabilește prin dialo- 
gul cu propria persoană ca fiind necesar, fără să fie însoțit de cul- 
pabilizare, din moment ce nu pierde controlul, ci controlează de- 
cizional pierderea controlului, ca un „preț“ plătit uneori tocmai 
pentru ca acest comportament să nu se mai repete necontrolat. 
Aceasta îi oferă posibilitatea să dețină energia și motivaţia de a 
continua explorarea propriei existențe, cu tot ce poate însemna 
acest cuvânt la nivelul trăirilor emoționale personale interioare și 
al măsurii în care decide permisivitatea externalizării lor. a 
Și așa s-a hotărât clienta mea să crească după ce, scârbită fiind 
de ce-i oferă viaţa, se hotărâse să rămână fetiţă, amintindu-mi de 
dramatica „Tobă de tinichea“ a lui Günther Grass, doar că ea este 
varianta feminină Și, spre deosebire de personajul cărții care a ră- 
mas „pitic“ pentru că așa a decis el pentru el însuși, ulterior cres- 
când tot ca urmare a propriei libertăţi de decizie, ea nu a avut şan- 
sa să decidă în copilărie pentru ea. Dar odată ce și-a creat ocazia sa 
înțeleagă că are libertatea de a decide, acum a hotărât să „crească A 
Sunt mereu uimită de abilitatea fiecărui pacient de a găsi calea 
personală a devenirii și a implicării în propria existență, ca element 
dinamizator și de reîncărcare energetică. Resimt acest element de 
fiecare dată când realizez că rupe ațele de marionetă ale persoanei, 
care începe să se descurce pe cont propriu, fiind dispusă să mai 
cadă din când în când, dar nu și să mai fie legată cu ațe. Fiecare om 
lasă amprente metamorfotice asupra minții și inimii mele, prin de- 
mersul profund de a se ridica în faţa vieții lui și dea parcurge pro- 
priile lui trasee de viaţă, prin labirintul luminat de propria lui do- 
rință care oferă o cale de căutare a răspunsurilor și sensurilor prin 
schimbare. Doresc ca tot mai multă lume să își asume dorința și li- 
bertatea de a „crește“, indiferent dacă a rămas mic sau nu. 

ALFRED DUMITRESCU 


e Curs de formare în psihoterapie psihanalitică organizat 
de Fundaţia Româno-Olandeză de Psihoterapie Psihanalitică, 
1995-1999 

e  Psihanalist, membru direct al International Psychoana- 
lytic Association — 2001; psihoterapeut certificat în psihotera- 
pie psihanalitică de către Federaţia Română de Psihoterapie, cu 
drept de supervizare; membru fondator (1990) și președinte al 
Societății Române de Psihanaliză — 2006-2008; membru fonda- 
tor și actual președinte al Fundaţiei Romano-Olandeze de Psi- 
hoterapie Psihanalitică 

e Peste 25 de ani de experiență în psihoterapie și psihologie 
clinică 

e Deviza personală ca psihoterapeut: 

Psihoterapeutul ca persoană totală este instrumentul oricărei 
psihoterapii. 


Vulcanul 
„Ura, ca modalitate de relaţie, este mai veche decât 
iubirea.” 
(S. FREUD, „INSTINCTE ȘI DESTINE ALE INSTINCTELOR”, 1915) 
Preambul 


Ideea unui volum care să prezinte într-o manieră directă și 
accesibilă tipuri diferite de psihoterapie și, în interiorul acelo- 
rași „școli“, diferite modalităţi personale de abordare a relaţiei 
terapeutice mi se pare extrem de oportună, în acest moment în 
care psihoterapia capătă o prezență mediatică din ce în ce mai 
importantă. 

Am răspuns de aceea cu entuziasm invitației Editurii Trei și 
am interpretat-o ca pe o ocazie de a oferi cititorilor posibilitatea 
de a fi părtași la măcar o frântură din ceea ce, pentru mine, re- 
prezintă poate cea mai mare „aventură“ din viața unui om: în- 
tâlnirea cu un altul care, prin cunoștințele, experiența și — mai 
ales — travaliul asupra propriei sale persoane, îi poate mijloci 
descoperirea unor resurse nebănuite. 

Și aș dori foarte mult ca dumneavoastră, cititorii acestui vo- 
lum, să abandonaţi cât mai rapid tentația firească de a face com- 
paraţii („hai să văd care metodă de psihoterapie e mai eficien- 
tă?”) și să vă lăsaţi purtaţi de cuvintele noastre și ale pacienților 
noștri pentru a ne însoți, oricât de parțial, pe acest „drum către 
sine“ (al pacientului și al terapeutului deopotrivă) care este, în 
definitiv, traseul oricărei psihoterapii. 

Cred că doar astfel veți putea face — dacă și când va fi să 
fie — o alegere cu adevărat în acord cu nevoile și aspirațiile 
dumneavoastră. 

Dacă ideea acestei lucrări m-a incintat, modalitatea concretă 
de a contribui la ea s-a dovedit a fi ceva mai complicată, și asta 
pentru că prezentarea publică a unui caz de psihanaliză este în- 
totdeauna un exercițiu extrem de dificil: este nevoie, pe de o 
parte, de suficientă acuratețe pentru a face posibilă transmiterea 
unei experiențe unice de întâlnire cu celălalt și, pe de altă parte, 
de suficientă disimulare pentru a asigura anonimatul desăvârșit 
al pacientului. 

În spaţiul care îmi este alocat în cadrul acestui volum voi în- 
cerca să îndeplinesc ambele obiective și să vă îndrept atenția 
mai puţin către detaliile tehnice sau istorice ale cazului și mai 
mult către o suită de secvenţe care, în opinia mea, pot ilustra 
modul în care psihanaliza — adică relația dintre un analizand și 
un analist — „lucrează“. 


Contextul 


| Am cunoscut-o pe Ella în urmă cu mai mulți ani; făcea parte 
dintr-un grup de studenţi care participau la un seminar opțio- 
nal de psihanaliză, deschis și celor ce făceau studii de medicină. 

La vremea aceea psihanaliza era încă percepută ca o noutate 
revoluționară în lumea academică și genera o mare implicare in- 
telectuală și, bineînţeles, emoțională din partea multora dintre 
cei care audiau aceste prelegeri. 

Spre deosebire de mulți dintre participanţi, care se strădu- 

iau să „iasă în față“ cu intervenţii adesea provocatoare și în- 
duioșător-iconoclaste, Ella era o prezență tăcută și discretă și 
nu afișa vreun entuziasm deosebit față de temele aduse în dis- 
cuţie. Mai mult chiar, cred că încerca mai degrabă să se facă ne- 
văzută în spatele celor care foloseau din plin, „seducţia în 
oglindă” care hrănește atât de bine narcisismul profesorilor și 
transformă cu iuțeală un student obișnuit într-un preferat al 
acestora. 
Îmi aminteam, așadar, de ea ca de o tânără liniștită, mai de- 
grabă pasivă și cu un aer cumva îmbufnat, ca și când cele ce se 
petreceau în jurul ei îi provocau o nemulțumire surdă; și mai 
cred că nu o văzusem niciodată zâmbind, nici chiar atunci când, 
pentru a menține trează atenția auditoriului și a-mi asigura sim- 
patia acestuia, încercam câte o „glumiță“ pe marginea textelor 
discutate. 

În acele timpuri de pionierat, mișcarea psihanalitică din 
România era foarte vizibil „împinsă de afecte“ și eu însumi 
eram convins că a face dovada entuziasmului și „credinţei“ în 
puterea ei miraculoasă era o condiție aproape obligatorie pentru 
a deveni „un bun pacient de psihanaliză”. 

Am fost deci destul de surprins de cererea ei de a începe o 
analiză personală cu mine, cerere care a venit la puţină vreme 
după încheierea examenului — o modalitate frecventă în acea 
vreme în care erau foarte puţini practicieni, chiar dacă nu foar- 
te recomandabilă din cauza numeroaselor „reziduuri“ cu care 

relația profesor-student preexistentă va parazita în mod inevi- 
tabil analiza. 

Programul meu era foarte încărcat în acea perioadă, astfel în- 
cât nu am putut da curs cererii ei la momentul respectiv. 

A revenit însă câțiva ani mai târziu și, de această dată, am pu- 
tut începe împreună o analiză. 


Ella 


Fiica mijlocie a unui cuplu cu educaţie medie care ducea o 
viața confortabilă din punct de vedere material, Ella își descrie 
copilăria ca fiind „deosebit de traumatizantă“. Cea mai mare par- 
te a primului an de analiză a constat în relatarea — iniţial cu o 
voce mai degrabă plată care, în timp, devenea din ce în ce mai 
încărcată de furie — a numeroaselor ocazii în care tatăl ei venea 
acasă „după un pahar în plus“ și o agresa verbal pe mama ei, fo- 
losind orice mic pretext. Ella însăși fusese frecvent supusă agre- 
siunilor verbale ale tatălui ei, dar nu își amintea ca acesta să fi 
folosit vreodată violența fizică la adresa ei. 

Cât despre mama ei, Ella o descrie ca pe „o femeie slabă și ne- 
fericită“ care „a făcut cât a putut“, fără a fi însă capabilă să-și pro- 
tejeze copiii sau pe ea însăși de abuzurile soțului ei. 

Acest portret de familie în două culori — un tată „rău“ și o 
mama „prea bună“ — era completat de câteva alte figuri mai de- 
grabă palide: bunici locuind departe, în provincie, și a căror pre- 
zenţă se făcea rar simțită în viața Ellei, un frate și o soră aflaţi la 
o diferenţă de vârstă prea mare pentru a „face echipă“ cu ea. i 

i Povestea vieții ei se desfășura ședință după ședință, plină de 
tristeţe și de furie (încă) tăcută: copilăria „cu cheia de gât“, ea me- 
reu retrasă și incapabilă să se bucure de compania celorlalți co- 

pii, eforturile de a lua note mari în școala primară în ciuda lipsei 
unor încurajări sau laude din partea părinţilor, sentimentul per- 
manent de singurătate acasa, în prezența unei mame supraocro- 
titoare, dar inconstante, a unui frate mai mic cu care nu simțea a 
avea vreo legătură și a unui tată pe care îl percepea ca „rece“ și 
necultivat, rușinea de a fi fiica unor părinți pe care, pe măsură ce 
creștea, îi percepea ca „primitivi“, „needucați” și preocupați exclu- 
siv de trivialitățile existenţei („bani, mâncare, lucruri”). 

O viaţă dominată de rușine și dispreț față de părinţii și de ru- 
dele ei („niște țărani primitivi“), de teama și de invidia față de co- 
piii mai norocoși, cei care aveau familii „cumsecade“ și părinți 
educați „care citeau și le cumpărau cărți“. 


Mai apăreau în relatările Ellei câteva colege de școală, fete pe 
care Ella le vedea ca având părinți „I“, vieţi „normale“ și căro- 
ra — mai ales — „nu le era rușine“ cu familiile din care proveneau. 
Ele erau „modelele“ pe care, pe rând, le admira (pentru frumuse- 
tea, inteligenţa, succesul lor școlar și social sau pentru faptul de a 


avea părinți „intelectuali“) și în compania cărora încerca să stea cât 
mai mult timp cu putință (la școală, la ele acasă, la sfârșit de săp- 
tămână) cu dorința de a deveni prietene „înseparabi le“. 

Mă întrebam dacă era oare îndrăgostită de aceste fete? Era, 
cu siguranţă, îndrăgostită de viețile lor și încerca să se refugieze 
în ele pentru a evada din viața ei. 

O nouă prietenă apare ca o figură salvatoare în ultimii ani de 
liceu; Ella o descria pe Tamara în termeni pe care nici prin gând 
nu i-ar fi trecut să-i folosească pentru a se descrie pe sine: fru- 
moasă, inteligentă, bine-crescută și cultivată. 

Apoi facultatea, parcursă nu cu mare dificultate, dar nici cu ușu- 
rință și — mai ales — nu cu plăcere și, mereu, același simțământ 

de a fi „nepotrivită, nelalocul meu, inferioară celorlalți din cau- 
za mea și din cauza LOR (A FAMILIEI)“. i 

Această „rușine“ — de familia ei, de rădăcinile rurale ale pă- 
rinţilor ei, de rezultatele ei școlare și chiar de felul în care ară- 
ta — părea să fi fost trăirea dominantă a Ellei pentru cea mai 
mare parte a vieții ei. 


Analiza 


În momentul începerii analizei, Ella își încheiase cu succes 
studiile medicale și lucra într-o clinică de renume. 

În timp, imaginea portretului de familie în două culori a 
evoluat către cea a unui cuplu parental reunit și coeziv, pe 
care îl percepea ca încercând permanent să o menţină sub con- 
trol: mama prin rugăminți și promisiuni de a-i satisface orice 
dorință (mai puțin cea de independenţă) și tatăl care folosea 
din plin șantajul material sau amenințările cu abandonul ab- 
solut atunci când Ella încerca să-și manifeste tendinţele spre 
autonomie. 

| Imaginea idealizată a mamei care „făcuse tot ce-i stătea în pu- 
tință“ se ofilea și ea pe măsură ce apăreau amintirile unui aban- 
don precoce și realizarea faptului că multă vreme aceasta o folo- 
sise ca „scut“ față de tatăl ei. 


Întregul ei peisaj relațional era populat la acea vreme cu fi- 
guri persecutorii: părinţi intransigenți, colegi ironici și agresivi, 
șefi excesiv de autoritari. 

Și eu, unde și cum apăream în povestea ei? 

| La prima vedere, păream a fi doar un martor exterior al lumii 
ei, cineva cu care întreținea o relație neutră, strict „profesională“. 

Ella își menținea fără abatere poziţia de „pacient perfect“ 
care respecta cu strictețe cadrul analitic și nu pomenea nicioda- 
tă nimic despre relația noastră, cu atât mai puţin ceva despre 
trăirile ei în raport cu relaţia sau cu mine. Încercările mele (des- 
tul de rare, de altfel) de a face vreo legătură între cele spuse de 
ea în ședință și relația noastră erau mereu respinse printr-un 
răspuns evaziv („păi, poate... nu știu”) urmat de un interval de 
liniște și, apoi, de schimbarea subiectului. 


Pe parcursul analizei Ella a oscilat între a-și exprima nemul- 
țumirea față de dependenţa de care dădea dovadă (dependen- 
ţa de părinţi, de cercul de colege și cunoștințe „care se pretind 
atât de destepte”, de ṣefa ei dictatorială) și a-și clădi, pas cu pas, 
suficientă încredere în sine pentru a-și definitiva studiile, a se 
muta din apartamentul părinților, a descoperi atracția erotică 
și plăcerea sexuală, a încheia relaţiile cu unele dintre „priete- 
nele“ pe care le admira, invidia (și ura?) atât de mult pentru 
succesul lor și, spre final, pentru a începe o relație care s-a do- 
vedit a fi de lungă durată cu un tânăr pe care îl aprecia cu ade- 
vărat. 

Fiecare pas a fost greu, a cerut mult timp (părăsirea aparta- 
mentului părinților a fost o adevărată odisee presărată cu mici 
triumfuri, dezamăgiri dureroase, pedepse și sentimente de vi- 
novăţie) și a generat mișcări regresive de audodepreciere și an- 
goase de catastrofă — abandon (moarte?). 

Și la fiecare pas edificiul ei narcisic fragil ameninţa să se fărâ- 
me; dar Ella a rezistat, s-a „agăţat“ folosind analiza, folosin- 
du-mă pe mine când ca „suport“, când ca „refugiu“ (ca atunci 
când se refugia la prietene?) și, în timp, a găsit suficiente resur- 
se pentru a-și construi noi țeluri de viaţă. 

Cu siguranţă, nu a fost o analiză „cu gratificare imediată“, 
unul dintre acele cazuri în care analistul este de la bun început 
stimulat de bogăția asociativă sau de insight-urile pacientului 
său (și riscând, din păcate, să ignore tocmai seducția în slujba 
căreia sunt adesea puse astfel de mijloace). 

A fost vorba, pentru mult timp, mai degrabă de răbdare și 
anduranţă (deși nu mă considerasem niciodată până atunci ca 
având aceste calități) și, mai mult decât orice altceva, despre for- 
mularea cu mare grijă a oricărei intervenţii din partea mea, apa- 
renta lipsă de reacţie a Ellei la vorbele mele făcându-mă poate 
excesiv de atent la riscul de a o răni. 

Uneori doar o „retractilitate“ mai pronunțată, manifestată prin 
întârzierea la ședințe sau absenţe (justificate prin unele obligații 
profesionale sau personale), îmi atrăgea atenția că, poate, una 
dintre intervenţiile mele a fost prea „abruptă“ sau prematură. 

Am căpătat însă, în timp, extrem de mult respect pentru te- 
nacitatea cu care se agăța de „lucrurile bune” din viaţă și pentru 
capacitatea ei de a „perlabora“ [durcharbeitung] în sensul cel 

mai propriu al termenului (așa cum este el definit, de exemplu 
de către Joyce Mc Dougall: „Perlaborarea se referă în modul cel mai 
specific la travaliul psihic în procesul psihoterapeutic și la constructe- 
le realizate cu atâta dificultate în cursul tratamentului psihanalitic“). 

Mi-am dat seama și că Ella „muncea“ cu adevărat în analiză, 
poate nu foarte vizibil în timpul ședințelor dar, cu siguranţă, în 
intervalul dintre acestea, ca și cum ar fi luat de la mine câte o 
„bucăţică“, doar atât cât putea „mesteca“ acasă, în liniște, fără 
teama că aș fi putut s-o forțez să „înghită“ mai mult decât se 
simțea capabilă în momentul respectiv. 

Tot în timp am realizat și că nu doar eu eram cel care „mer- 
gea ca pe ouă“ în această analiză și că, în aceeași măsură în care 

eu o tratam pe Ella cu o prudenţă poate excesivă, și ea făcea 
mari eforturi pentru a mă „cruța“. 

Chiar dacă idealizarea masivă de la începutul analizei (ex- 
primată prin afirmații precum „atunci când mi-e rău mă gândesc 
că, cel puțin, am cel mai bun analist“) se redusese simţitor și de- 
venise capabilă să exprime (rareori însă) plângeri despre, de pil- 
dă, lipsa mea de suportivitate („Știu, știu, e problema mea, nu tre- 
buie să vă pese dumneavoastră de asta”), Ella se opunea de obicei 
oricărei încercări din partea mea de a interpreta mişcările trans- 
ferențiale negative, ca și cum ar fi ținut cu înverșunare să ma 
(să ne?) protejeze de furia și distructivitatea care mocneau in 
ea. 


Visul 


Visul pe care am ales să îl relatez a apărut spre sfârşitul unei 
ședințe din mijlocul săptămânii, la începutul ultimului an al 
analizei Ellei. z 

ELLA: Eram undeva pe o terasă mare, locul îmi părea familiar 
chiar dacă nu-l pot plasa undeva anume; erau mai mulți oameni aco- 
lo, printre care și eu, și dumneavoastră. Nu stiu de ce, dar mă tot în- 
tepați [mă întrebam dacă la modul propriu sau figurat, am vrut 
să întreb cu glas tare, dar apoi m-am gândit că distincția nu era 
neapărat importantă în ordinea asociativă și că O întrebare ar fi 
întrerupt șirul relatării]; asta îmi făcea plăcere, pe de o parte, dar, pe 
de altă parte, era ca o intruziune... [râde scurt și apoi spune ceva 
care sună clar ca o interdicţie]... nu vreau să știu mai multe despre 
partea asta a visului, nici pozitiv, nici negativ... Deodată, de pe tera- 
să am văzut cum venea un val foarte mare, ca un tsunami... Mai erau 
încă și alți oameni pe terasă... până la urmă parcă nu era un val chiar 

atât de mare. Și apoi, în fundal, am văzut cu toții un vulcan în plină 
erupție. 

Şedinţa s-a încheiat aici și eu mă gândeam că, în cazul în care 
în ședința următoare nu va reveni cu asocieri legate de acest vis, 
va trebui să încerc eu să găsesc o „punte“. 


Şedinţa următoare. 

Ella începe prin a se plânge de câţiva dintre cei împreună cu 
care lucrează și care nu-și fac treaba așa cum trebuie, dar o criti- 
că pe ea pentru modul în care lucrează. 

Apoi, după o lungă tăcere: 

ELLA: M-am mai gândit la visul cu vulcanul și mi-am amintit că 
în urmă cu câteva zile văzusem la televizor o conferință despre vul- 
cani. Am fost foarte surprinsă să aflu că vulcanii au și o parte bună, 
că, de fapt, ei pot fi și foarte folositori Pământului; se pare că ei păs- 
trează cumva echilibrul planetei și, în felul acesta, sunt benefici chiar 
și pentru oameni. Nu mă gândisem la ei niciodată în felul acesta, în- 
totdeauna am crezut că nu pot reprezenta decât un pericol. De fapt, 
dacă îmi amintesc bine, vulcanul din visul meu nu era chiar așa de 
mare, era destul de micut, scuipa el lavă, dar nu era cu adevărat peri- 
culos, lava mai degrabă curgea domol, nu era o erupție adevărată... Și 
mă uitam la el... la un moment dat parcă eram chiar lângă el... fără 
să am sentimentul vreunui pericol. 

ANALIST: Ca și cum nu și-ar fi făcut decât ceea ce era trea- 
ba lui? 

E.: Da, ca și valul, nu era periculos, era doar... natural... 

A.: Parcă vulcanul ăsta era precum cineva care se afla într-o 
„analiză de croazieră“, ca dumneavoastră care „Scuipaţi“ aici 
trăirile neplăcute pentru a va menţine echilibrul? 

E.: [râzând] Da, cam așa... 

[Tăcere îndelungată] 

E.: Curios... acum îmi amintesc cum ieri, în timp ce făceam dra- 
goste cu prietenul meu, mi-a venit în minte cu imagini foarte vii vul- 
canul acela, chiar în timp ce făceam dragoste. _ | 

[Mult timp Ella se referise la viaţa ei sexuală doar prin neti- 
chetări” exterioare de tipul „a fost satisfăcător/plăcut/neplăcut și 
am fost surprins să o aud aducând în ședință o imagine din „in- 
terior“ asupra vieții ei sexuale.] | 

A.: Și care a fost simțământul legat de imaginea vulcanului, 
în acel moment? AI 

E.: Oh, m-am simțit foarte bine... ușurată; și am simțit că sunt 
chiar acolo, cu prietenul meu și nu departe sau în altă parte ca în atâ- 
tea alte dăți. 

[Tăcere] | o 

[Eu, pe de altă parte, eram mai degrabă Cuprină de teamă: mă 
simțeam ca un surfer care așteptase multă vreme „valul cel 
mare“ și atunci când acesta apare pe neașteptate trebuie să ia 
foarte repede o decizie despre cum să-l abordeze; visul și asocie- 
rile pe marginea lui aduseseră atât de multe deschideri și trebu- 
ia să mă decid rapid pe care dintre ele să o „folosesc J E 

A.: Vreme de mulți ani ați vorbit despre dumneavoastră fie 
ca despre cineva care este plictisitor, neinteresant, searbăd şi 
rece — ca un vulcan sterp și adormit — fie ca despre cineva plin 
de ură, invidie și resentimente — vulcanul care erupe și risca sä 
erupă distrugând totul în jur. Se pare că acum puteți fi, în sfâr- 
șit, vulcanul care „vorbește“... fără a mai fi un pericol pentru 
sine sau pentru ceilalți. pap _ 

[Tăcere lungă, în timpul căreia câteva lacrimi îi curg pe obraji] 

E.: Ieri am făcut un joc cu desene împreună cu niște copii; eram 
chiar mai încântată de joc decât copiii. Mi-a făcut mare plăcere jocul, 

dar nu era plăcerea pentru bucuria lor, era pentru mine. După aceea 
am mers la un magazin și mi-am cumpărat un flipchart; mi-l doream 
de mult timp. Când eram copil îmi doream foarte mult să am o tablă 
în camera mea, o tablă mică, de jucărie; mă gândeam că dacă aș avea 
tabla aceea totul s-ar schimba, ar fi minunat... nu le-am cerut-o nici- 
odată alor mei... poate și pentru că nu credeam că o voi căpăta. 

A.: Și acum? 

E.: Acum mi-am cumpărat-o din banii mei... am realizat că nu mai 
trebuie să o primesc de la cineva sau să cer voie să mi-o cumpăr. Am vrut 
lipchartul și mi l-am cumpărat; o să-mi fie util și pentru munca mea.” 

A.: Păreţi să descoperiţi în același timp și putinţa, și plăcerea 
de a vă exprima. 

E.: Da, cred că are legătură și cu imaginea vulcanului. Lava care 
curge este expresie, e exprimarea liberă a naturii vulcanului, în așa fel 
încât acesta să nu acumuleze atât de mulă energie încât fie să se frac- 
tureze și să se autodistrugă, fie să erupă și să-i distrugă pe toți cei care 
se află în apropierea lui. Cred că mă voi duce acum acasă și voi desena. 


Şedinţa următoare [după weekend]. 

Ella începe prin a mă „informa“, pe tonul acela de „relatare 
de știri“ pe care îl cunoșteam atât de bine, că în weekend avuse- 
se o nouă ceartă cu tatăl ei, care o acuzase iar că-și neglijează pă- 
rinții. Apoi continuă cu o temă cu totul nouă și neașteptată: 

E.: Cred că în câteva săptămâni sau luni vă voi cere să reducem nu- 
mărul de ședințe... de fapt, în ultima vreme am sărit peste o groază de 
ședințe. 

A.: Şi de ce credeţi că s-a întâmplat așa? 

E.: Ieri am avut o discuție cu o colegă despre un caz la care lucrăm 


împreună și ea m-a criticat foarte tare, m-a acuzat că am fost prea agre- 
sivă. M-am simţit oribil... 


[Tăcere] r 
E.: Nu am avut șocuri în analiza cu dumneavoastră... am cacat 
întotdeauna să păstrez lucrurile la o oarecare distanță... pe-a gân- 
dit întotdeauna doar de bine la analiza cu dumneavoastră și la dum- 
ă... în așa fel încât să nu am șocuri. 
atu | = i-ați i mie să fiu cât se poate de 
A.: Şi, în felul acesta, mi-ați cerut și mie să p 
„blând“ cu DD . a 
[Tăcere îndelungată | . 
E.: Colega mea... nu trebuia să-mi spună ce mi-a spus. Acum e 
simt singură, fără speranță, dar hotărâtă să nu mai aştept nimic de la 
nimeni. Ea Pr 
A.: Ca un copil dezamăgit, îmbufnat și încăpățâna Poo 
E.: Da... ura aia... mi-am urât tatăl, îmi doream să moară... p 
mama mă obliga să stau de vorbă cu el... să-l împac... Îmi venea să- 
omor! Acum nu mai sper nimic, nu mai vreau nimic, aș putea să merg 
i i prăpăstii. 
pe marginea unei p | 
A.: Parcă ar fi vorbele cuiva care tocmai a pierdut pe cineva 
foarte drag... Ă 
E.: Mi-am omorât tatăl. În mintea mea, l-am omorât... și il 
A.: De aceea ați „ținut lucrurile la o oarecare distanță” în ana- 
$ Pl spe 
liza cu mine, ca să mă protejați? S 
E.: Da, am încercat să nu vă las să mă aduceți în starea asta de 
FURIE! e 
A.: Mai aproape ar fi însemnat riscul de a declanșa furia? 
E.: Prea aproape înseamnă... viol... și asta mă face furioasă. 
[Tăcere] Ti 
[Mi-am amintit de visul cu vulcanul și de faptul că, în vis, o 
înțepam“; sentimentul pe care și-l amintise, legat de asta, ar- 
” i g egt Ei : v : 
un amestec de neplăcere și iritare... și mai apăruse și avânt 
intruziune”. M-am gândit însă că riscam să mă „apropii prea 
D 

mult și nu doream nici să abandonez tema reducerii şedinţelor, 
legată probabil, la rândul ei, de aceeași dorință de a păstra sau 
mări „distanţa“.] 

A.~ Și tentativa aceea de anunț despre reducerea şedinţe- 
lor...? Ați vrut să vedeți dacă mă voi înfuria pe dumneavoastră 
pentru că intenţionaţi să nu mă mai „vizitaţi“ la fel de des, așa 
cum s-a înfuriat tatăl dumneavoastră în acest weekend? 

[Tăcere lungă] 

E.: Nu știu... poate... 


Câteva comentarii 


Am prezentat acest fragment de analiză desfășurat pe parcur- 
sul a trei ședințe pentru că el poate oferi o imagine, cred eu, re- 
velatoare asupra modului în care, în anumite momente, se des- 
fășoară procesul analitic. 

Explorarea asocierilor legate de vis, travaliul Ellei între șe- 
dinţe, deschiderea simultană a mai multor planuri de elaborare 
psihică (descoperirea, în transfer, a fricii, dar și a putinței de a 
exprima ura și agresivitatea, revelarea, tot în și prin transfer, a 
ambivalenței ură-iubire în relația cu tatăl) și alternanţa mișcări- 
lor „progresive“ (autonomizarea dorinţei de autoexprimare) și 
„regresive“ (trăirea angoasată și încărcată de vinovăţie care a 
culminat cu „retragerea în sine“ din ultima ședință prezentată) 
sunt doar câteva dintre elementele semnificative pe care am do- 
rit să le ilustrez. 

Cititorul avizat va identifica, cu siguranță, și multe alte posi- 
bile teme de discuție pe marginea acestei viniete clinice. 

Scopul prezentării ei în acest volum nu este însă de a face o 
discuţie exhaustivă asupra desfășurării unei psihanalize, ci de a 


permite celor interesați, indiferent de gradul lor de mame 
prealabilă, să-și facă o idee despre ceea ce se întâmplă cu adevă 
rat într-o cură psihanalitică. 


Final... sau continuare? 


La sfârșitul ultimei noastre ședințe, Ella m-a întrebat ac aș ac 
cepta un cadou din partea ei și mi-a promis că îmi va re i 
blou pe care avea de gând să-l picteze: imaginea VUL AN ULI E 

M-am întrebat atunci dacă, în afara semnificației de gratitu 
dine, oferta ei nu însemna și că s-ar simți totuși mai în siguran- 
tă dacă vulcanul s-ar afla în cabinetul meu. 

Nu știu... poate... 


Mulţumesc Ellei pentru acordul de a publica acest fragment 
de analiză. 

